qundao/data-zh-poetry huggingface dataset:
太常引·和王治书仲安
作者：安熙
朝代：元

求田问舍欲婆娑。算无地，不风波。胸次尽嵯峨。世间事、都能几多。登山临水，望花随柳，独此未消磨。便拟借行窝。正齐月、光风气和。
子温贤友临别求言不容以病废辞勉书二诗为赠后篇兼简王君仪伯一笑
作者：安熙
朝代：元

平生踪迹叹孤危，尚友千年谩所思。才气如君更知己，可能分手易前期。谁遣林宗解隐忧，更堪摇落对清秋。凭君寄问观光客，底事哦诗拟四愁。
子温贤友临别求言不容以病废辞勉书二诗为赠后篇兼简王君仪伯一笑·其一
作者：安熙
朝代：元

平生踪迹叹孤危，尚友千年谩所思。才气如君更知己，可能分手易前期。
子温贤友临别求言不容以病废辞勉书二诗为赠后篇兼简王君仪伯一笑·其二
作者：安熙
朝代：元

谁遣林宗解隐忧，更堪摇落对清秋。凭君寄问观光客，底事哦诗拟四愁。
寿李翁八十诗
作者：安熙
朝代：元

洛畴五福古难并，四福还因好德生。开秩九龄从此始，更期寿域看升平。馀庆悬知积德深，昭昭神理古犹今。寄言戏綵贤孙子，食息无忘爱日心。近亲自合存忠养，涉世高年亦我师。平昔行窝还有几，并留陈迹记它时。
寿李翁八十诗·其一
作者：安熙
朝代：元

洛畴五福古难并，四福还因好德生。开秩九龄从此始，更期寿域看升平。
寿李翁八十诗·其三
作者：安熙
朝代：元

近亲自合存忠养，涉世高年亦我师。平昔行窝还有几，并留陈迹记它时。
寿李翁八十诗·其二
作者：安熙
朝代：元

馀庆悬知积德深，昭昭神理古犹今。寄言戏綵贤孙子，食息无忘爱日心。
封龙十咏 其一 熊耳峰
作者：安熙
朝代：元

穷探不惮远，行登最高峰。顿觉天宇近，一洗群山空。奇哉此绝境，造化天无功。神襟一以旷，写我浩荡胸。远意殊未极，更思脱樊笼。何当著神鞭，驾此慵飞龙。翩翩上箕尾，再见开鸿濛。长啸暮云合，轻衣振天风。
封龙十咏 其一 龙耳峰
作者：安熙
朝代：元

奇峰千仞高，突兀倚天表。神龙几何年，俛首效苍峭。我行费跻攀，坐睨寒木杪。放怀聊极目，巳觉尘寰小。尚恨世累拘，未许谢纷扰。会有赏心人，相期拾瑶草。
封龙十咏 其七 蒙泉
作者：安熙
朝代：元

作圣有奇功，谁知在蒙养。宣尼赞周经，妙旨存彖象。千年紫阳翁，人文再宣朗。工夫益精密，为我重指掌。迂愚抑何幸，久矣绝群想。果行复育德，服膺未云爽。兹焉得佳名，悠然惬幽赏。时至一濯缨，无言道心长。
封龙十咏 其三 修真道馆
作者：安熙
朝代：元
体裁：古风

龙山古灵境，连峰郁苍苍。林谷四环合，修真据其阳。怪石通流泉，洞府馀清凉。杰阁耸奇观，烟霏恣微茫。眷予平生心，丘壑真膏肓。今朝定何朝，遂惬栖云房。晴岚染衣襟，顿觉尘虑忘。矧尔羸疾拘，快若脱絷缰。月高风露清，空明渺银潢。蓬莱信非远，何处求仙乡？
封龙十咏 其三 修真道馆
作者：安熙
朝代：元

龙山古灵境，连峰郁苍苍。林谷四环合，修真据其阳。怪石通流泉，洞府馀清凉。杰阁耸奇观，烟霏恣微茫。眷予平生心，丘壑真膏肓。今朝定何朝？遂惬栖云房。晴岚染衣襟，顿觉尘虑忘。矧尔羸疾拘，快若脱絷缰。月高风露清，空明渺银潢。蓬莱信非远，何处求仙乡？
封龙十咏 其二 白云洞
作者：安熙
朝代：元

峨峨两峰间，崔嵬耸双阙。中有仙人洞，恍若仇池穴。朝开白云生，暮掩白云灭。朝昏有奇变，宛与人世隔。我来搴绿萝，深寻得幽绝。平生栖遁志，兹焉益超越。未成长往计，复愧固穷节。永怀静修铭，凄其仰前哲。会当结茅屋，来此寄疏拙。沈思毕旧闻，长歌抱明月。白云应更深，老眼益清彻。未敢献吾君，聊尔自怡悦。
封龙十咏 其五 中溪书院
作者：安熙
朝代：元

炎氛绝高岑，悲风振林丘。吟台一以眺，动我怀古愁。李公英妙年，于焉此藏修。坐令山中民，莘莘洙泗俦。规模未云远，芜秽馀嵓陬。圣像空复存，荒凉几经秋。不遇敬斋翁，遗迹谁能求。亦赖明主恩，遂兹圣泽流。今皇复神圣，丕承拟西周。弦歌独不嗣，嵓壑知应羞。怀贤既伊郁，抚事增绸缪。悠然发孤咏，远思浩难收。
封龙十咏 其八 李相读书龛
作者：安熙
朝代：元

嵓壑有奇胜，缥缈馀风烟。石室谁所留，尚倚苍崖巅。慨想龛中人，于今几何年。遗迹虽未泯，山深月空悬。伊予陋庸姿，复苦尘务牵。此道难坐进，低头愧前贤。尚幸忝私淑，静修有薪传。终当谢浮世，于兹订遗编。
封龙十咏 其六 西溪书院废址
作者：安熙
朝代：元

世道有升降，乾坤几清磨。谁知昔年中，师生此弦歌。我来爱佳名，杖策时经过。深寻得遗经，山经信非讹。龙首东昂藏，玉石西嵯峨。高寒枕天井，俯瞰无金科。清泉下深池，悬崖据阳坡。浮野众麓奇，夹岸桑麻多。对此奇绝境，令人忆沧波。誓将尘土踪，兹焉老渔蓑。安得白鹿翁，乐育如菁莪。古人不可作，叹息将如何。
封龙十咏 其十 敬斋祠
作者：安熙
朝代：元

桂树徒芬芳，祠宇亦荒废。弦歌无馀响，香火谁复继。前修日以远，令人发深喟。举觞酹飞泉，悲风起横吹。
封龙十咏 其四 吟台
作者：安熙
朝代：元

步上吟台荒，极目但平楚。四顾渺无人，持杯欲谁语。心期友招隐，自笑非梁父。抱膝一长歌，商声振林莽。
封龙十咏·熊耳峰
作者：安熙
朝代：元

穷探不惮远，行登最高峰。顿觉天宇近，一洗群山空。奇哉此绝境，造化天无功。神襟一以旷，写我浩荡胸。远意殊未极，更思脱樊笼。何当著神鞭，驾此慵飞龙。翩翩上箕尾，再见开鸿濛。长啸暮云合，轻衣振天风。峨峨两峰间，崔嵬耸双阙。中有仙人洞，恍若仇池穴。朝开白云生，暮掩白云灭。朝昏有奇变，宛与人世隔。我来搴绿萝，深寻得幽绝。平生栖遁志，兹焉益超越。未成长往计，复愧固穷节。永怀静修铭，凄其仰前哲。会当结茅屋，来此寄疏拙。沈思毕旧闻，长歌抱明月。白云应更深，老眼益清彻。未敢献吾君，聊尔自怡悦。龙山古灵境，连峰郁苍苍。林谷四环合，修真据其阳。怪石通流泉，洞府馀清凉。杰阁耸奇观，烟霏恣微茫。眷予平生心，丘壑真膏肓。今朝定何朝？遂惬栖云房。晴岚染衣襟，顿觉尘虑忘。矧尔羸疾拘，快若脱絷缰。月高风露清，空明渺银潢。蓬莱信非远，何处求仙乡？步上吟台荒，极目但平楚。四顾渺无人，持杯欲谁语。心期友招隐，自笑非梁父。抱膝一长歌，商声振林莽。
封龙十咏·龙耳峰
作者：安熙
朝代：元

奇峰千仞高，突兀倚天表。神龙几何年，俛首效苍峭。我行费跻攀，坐睨寒木杪。放怀聊极目，巳觉尘寰小。尚恨世累拘，未许谢纷扰。会有赏心人，相期拾瑶草。炎氛绝高岑，悲风振林丘。吟台一以眺，动我怀古愁。李公英妙年，于焉此藏修。坐令山中民，莘莘洙泗俦。规模未云远，芜秽馀嵓陬。圣像空复存，荒凉几经秋。不遇敬斋翁，遗迹谁能求。亦赖明主恩，遂兹圣泽流。今皇复神圣，丕承拟西周。弦歌独不嗣，嵓壑知应羞。怀贤既伊郁，抚事增绸缪。悠然发孤咏，远思浩难收。世道有升降，乾坤几清磨。谁知昔年中，师生此弦歌。我来爱佳名，杖策时经过。深寻得遗经，山经信非讹。龙首东昂藏，玉石西嵯峨。高寒枕天井，俯瞰无金科。清泉下深池，悬崖据阳坡。浮野众麓奇，夹岸桑麻多。对此奇绝境，令人忆沧波。誓将尘土踪，兹焉老渔蓑。安得白鹿翁，乐育如菁莪。古人不可作，叹息将如何。作圣有奇功，谁知在蒙养。宣尼赞周经，妙旨存彖象。千年紫阳翁，人文再宣朗。工夫益精密，为我重指掌。迂愚抑何幸，久矣绝群想。果行复育德，服膺未云爽。兹焉得佳名，悠然惬幽赏。时至一濯缨，无言道心长。嵓壑有奇胜，缥缈馀风烟。石室谁所留，尚倚苍崖巅。慨想龛中人，于今几何年。遗迹虽未泯，山深月空悬。伊予陋庸姿，复苦尘务牵。此道难坐进，低头愧前贤。尚幸忝私淑，静修有薪传。终当谢浮世，于兹订遗编。桂树徒芬芳，祠宇亦荒废。弦歌无馀响，香火谁复继。前修日以远，令人发深喟。举觞酹飞泉，悲风起横吹。
尊兄仲举父典教石州乡郡
作者：安熙
朝代：元

纷纷世累苦相牵，抚事悲歌惜壮年。卜隐未成长往计，伤时空赋远游篇。林宗雅志伊谁识，张翰孤怀亦自贤。见说家山风物好，几时同倚暮云巅。
拟古次韵六首
作者：安熙
朝代：元

郁郁岩下柏，青青水中蒲。岩前有幽人，壮岁常独居。独居亦何为，不羡春华敷。十年掩关卧，门庭尽荒芜。美人殊不来，日夕听轩车。零零白露下，岩谷悴芳兰。兰悴不复辞，谁与念时艰？坚冰行复至，雪深路漫漫。愁绝将奈何，抚几一长叹。中州有寒士，块然守空堂。清贫久有信，壮怀殊未央。岂不愿驰骋，冒雪凌风霜。振策万里途，超忽追鹏翔。永念同怀人，渺在天一方。怅望不可见，慷慨发清商。独处谁晤语？百感摧中肠。人生谅难必，且莫徒悲伤。采柏空岩下，倚竹荒庭前。人生非金石，君心讵能坚。君心或有渝，贱妾终不疏。天地一瞬息，今古一长途。借问离别苦，君心竟焉如。不见园中树，日日争华敷。秋风一夕至，已逐严霜枯。岁晚□得去，山空难久居。昆崙一何高，出此无穷河。遥遥何所往，不啻万里多。一意在朝东，日夕无停波。远游计不早，壮志成蹉跎。夫君不我顾，郁郁将如何？览物悟物变，端居阅年华。兴来展遐眺，缓步空山阿。四顾渺尘世，杉柏纷森罗。吾乐诚何极，忧子独长嗟。眷焉谁晤语，一笑空烟萝。人生有定分，所贵能乐天。自轻失所乎，欲进安敢前。思君重思君，此情谁与宣？举头见明月，顾影徒自怜。终当谢尘世，洗心闻涧泉。
拟古次韵六首·其一
作者：安熙
朝代：元

郁郁岩下柏，青青水中蒲。岩前有幽人，壮岁常独居。独居亦何为，不羡春华敷。十年掩关卧，门庭尽荒芜。美人殊不来，日夕听轩车。
拟古次韵六首·其三
作者：安熙
朝代：元
体裁：古风

中州有寒士，块然守空堂。清贫久有信，壮怀殊未央。岂不愿驰骋，冒雪凌风霜。振策万里途，超忽追鹏翔。永念同怀人，渺在天一方。怅望不可见，慷慨发清商。独处谁晤语，百感摧中肠。人生谅难必，且莫徒悲伤。
拟古次韵六首·其三
作者：安熙
朝代：元

中州有寒士，块然守空堂。清贫久有信，壮怀殊未央。岂不愿驰骋，冒雪凌风霜。振策万里途，超忽追鹏翔。永念同怀人，渺在天一方。怅望不可见，慷慨发清商。独处谁晤语？百感摧中肠。人生谅难必，且莫徒悲伤。
拟古次韵六首·其二
作者：安熙
朝代：元

零零白露下，岩谷悴芳兰。兰悴不复辞，谁与念时艰？坚冰行复至，雪深路漫漫。愁绝将奈何，抚几一长叹。
拟古次韵六首·其五
作者：安熙
朝代：元

昆崙一何高，出此无穷河。遥遥何所往，不啻万里多。一意在朝东，日夕无停波。远游计不早，壮志成蹉跎。夫君不我顾，郁郁将如何？览物悟物变，端居阅年华。兴来展遐眺，缓步空山阿。四顾渺尘世，杉柏纷森罗。吾乐诚何极，忧子独长嗟。眷焉谁晤语，一笑空烟萝。
拟古次韵六首·其六
作者：安熙
朝代：元

人生有定分，所贵能乐天。自轻失所乎，欲进安敢前。思君重思君，此情谁与宣？举头见明月，顾影徒自怜。终当谢尘世，洗心闻涧泉。
拟古次韵六首·其四
作者：安熙
朝代：元

采柏空岩下，倚竹荒庭前。人生非金石，君心讵能坚。君心或有渝，贱妾终不疏。天地一瞬息，今古一长途。借问离别苦，君心竟焉如。不见园中树，日日争华敷。秋风一夕至，已逐严霜枯。岁晚□得去，山空难久居。
故县道中
作者：安熙
朝代：元

尘事年来亦屡更，此身与世澹无情。弊裘羸马嘉阳道，只有云山管送迎。
文山隐居诗卷
作者：安熙
朝代：元

西山缘底澹无姿，便拟从君问所知。告我云烟最佳处，眼中连栋有深期。
是春久阙膏泽而连日大风不见天日晚登西皋归而有作
作者：安熙
朝代：元

风霾连昼夕，登临望还迷。空馀衔山日，隐隐留清辉。周嫠不恤纬，鲁女争忧葵。曳杖归去来，且掩荒园扉。
杏花始开连日大风不获一赏晨起携筇往观之归而小酌得三绝句
作者：安熙
朝代：元

生红和露滴胭脂，又到芳春寂寞时。便拟提壶花下醉，却愁羞杀背阴枝。杖藜吟绕去还来，收拾春光入酒杯。自是风花要题品，等閒蜂蝶莫相猜。
杏花始开连日大风不获一赏晨起携筇往观之归而小酌得三绝句·其一
作者：安熙
朝代：元

生红和露滴胭脂，又到芳春寂寞时。便拟提壶花下醉，却愁羞杀背阴枝。
杏花始开连日大风不获一赏晨起携筇往观之归而小酌得三绝句·其二
作者：安熙
朝代：元

杖藜吟绕去还来，收拾春光入酒杯。自是风花要题品，等閒蜂蝶莫相猜。
杏花始开连日大风不获一赏晨起携筇往观之归而小酌得三绝句·其二
作者：安熙
朝代：元

白白红红春意深，恶风吹折五更心。化工自与时消息，莫负清吟酒满斟。
次李枢判容安亭诗韵五首
作者：安熙
朝代：元

问舍求田计未成，登临搔首愧平生。联名丹阙浑无望，招隐洪崖久寄声。短笛长歌樵牧事，浮云流水古今情。相君许借容安住，拟向南阳约孔明。少年学道竟何成，章句区区已半生。不向静深观物理，却从摇落听秋声。过门载酒乡贤意，授室传经邑宰情。从此嘉阳风景别，太行山色看增明。世事悠悠岂易量，眼中存没几参商。诗书有得将谁语，菽水无从亦自伤。春色池塘想同梦，暮云楼阁渺相望。何时樽酒篷窗底，风雨潇潇夜对床。多病筋骸久痹顽，柴荆终昼掩重关。诗书讵可资耕钓，杖屦元非绝往还。莫遣浮云蔽白日，尽教秋色对南山。平生愿学程夫子，惭愧春风满座间。栖迟蓬荜养慵疏，虚室焚香静掩书。坐进工夫元自尔，心斋意味果何如。圣贤名世几千载，皇极经年十万馀。至理悠然与心会，恍疑身在先天初。
次李枢判容安亭诗韵五首 其三 奉寄仲章兄
作者：安熙
朝代：元

世事悠悠岂易量，眼中存没几参商。诗书有得将谁语，菽水无从亦自伤。春色池塘想同梦，暮云楼阁渺相望。何时樽酒篷窗底，风雨潇潇夜对床。
次李枢判容安亭诗韵五首 其二 李公见和复次答之
作者：安熙
朝代：元

少年学道竟何成，章句区区已半生。不向静深观物理，却从摇落听秋声。过门载酒乡贤意，授室传经邑宰情。从此嘉阳风景别，太行山色看增明。
次李枢判容安亭诗韵五首 其五 和王尚书独坐诗韵
作者：安熙
朝代：元

栖迟蓬荜养慵疏，虚室焚香静掩书。坐进工夫元自尔，心斋意味果何如。圣贤名世几千载，皇极经年十万馀。至理悠然与心会，恍疑身在先天初。
次李枢判容安亭诗韵五首 其四 寓馆秋日即事
作者：安熙
朝代：元

多病筋骸久痹顽，柴荆终昼掩重关。诗书讵可资耕钓，杖屦元非绝往还。莫遣浮云蔽白日，尽教秋色对南山。平生愿学程夫子，惭愧春风满座间。
次李枢判容安亭诗韵五首·其一
作者：安熙
朝代：元

问舍求田计未成，登临搔首愧平生。联名丹阙浑无望，招隐洪崖久寄声。短笛长歌樵牧事，浮云流水古今情。相君许借容安住，拟向南阳约孔明。
次鄂屯遂初韵
作者：安熙
朝代：元

沧海终成陆，灵椿会有秋。百年真梦境，八表欲神游。恶木除难尽，惊波逝不留。年来万事懒，直拟付休休。
次韵书事
作者：安熙
朝代：元

野性元孤洁，无朋尽自皤。业荒闻道浅，静久阅人多。灵凤宁栖枳，冥鸿本避罗。南游有高兴，何处是沧波？
次韵答友见赠
作者：安熙
朝代：元

高山流水趣何深，万古千秋一素琴。白石清泉成雅志，光风齐月负初心。伏龙应羡云生谷，独鹤不惊鸦满林。无用野夫宜揣分，商家元自有甘霖。
次韵荅王仲安
作者：安熙
朝代：元

林宗自忧世，宋玉祇悲秋。病鹤尘中老，冥鸿天外游。羡君巳超逸，愧我尚迟留。不为西风起，莼鲈兴未休。
清明日大雪饮斋中
作者：安熙
朝代：元

不愁饥苦互相侵，念此愆阳与伏阴。饮系经纶须畅饮，斟存燮理要平斟。舞雩自有春风乐，茅屋难忘魏阙心。杯酒空持讵能醉，商歌聊尔发悲吟。
病中斋居杂诗次和仲韵
作者：安熙
朝代：元

深居苦羸疾，谁与破愁颜。世态浮云外，交情暮两间。襟怀期齐月，胸次要全山。梦寐神峰久，何时恣往还。静中观四子，掩卷慕朱公。所幸斯文在，殊非吾道穷。众星元拱北，万水自朝东。远意无人会，芳樽谁与同。故人南郡去，高隐近隆中。雅志希前哲，深惭接下风。疏狂聊自适，衰懒欲谁同。且莫鲸吞惯，床头酒易空。
病中斋居杂诗次和仲韵·其一
作者：安熙
朝代：元

深居苦羸疾，谁与破愁颜。世态浮云外，交情暮两间。襟怀期齐月，胸次要全山。梦寐神峰久，何时恣往还。
病中斋居杂诗次和仲韵·其三
作者：安熙
朝代：元

静中观四子，掩卷慕朱公。所幸斯文在，殊非吾道穷。众星元拱北，万水自朝东。远意无人会，芳樽谁与同。
病中斋居杂诗次和仲韵·其四
作者：安熙
朝代：元

故人南郡去，高隐近隆中。雅志希前哲，深惭接下风。疏狂聊自适，衰懒欲谁同。且莫鲸吞惯，床头酒易空。
病中斋居杂诗次和仲韵五首
作者：安熙
朝代：元

时事今如此，幽居独慨然。心期钟鼎外，身世水云边。病骨便清昼，高怀惜壮年。前修渺何在，目断夕阳天。多病交游少，相看动浃辰。赋诗聊遣兴，观化足怡神。问字有知己，过门无俗人。伊谁同此乐，愿许卜东邻。
病中斋居杂诗次和仲韵五首·其一
作者：安熙
朝代：元

时事今如此，幽居独慨然。心期钟鼎外，身世水云边。病骨便清昼，高怀惜壮年。前修渺何在，目断夕阳天。
病中斋居杂诗次和仲韵五首·其二
作者：安熙
朝代：元

多病交游少，相看动浃辰。赋诗聊遣兴，观化足怡神。问字有知己，过门无俗人。伊谁同此乐，愿许卜东邻。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其二
作者：安熙
朝代：元
体裁：古风

我惭未闻道，雅志慕羲轩。力学非董生，三年不窥园。团茅借幽栖，土锉寒无烟。诗书化乡邻，宁免朱墨研。紫阳继绝学，汗简多微言。虽愚莫自弃，感慨追前贤。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其二
作者：安熙
朝代：元

我惭未闻道，雅志慕羲轩。力学非董生，三年不窥园。团茅借幽栖，土锉寒无烟。诗书化乡邻，宁免朱墨研。紫阳继绝学，汗简多微言。虽愚莫自弃，感慨追前贤。渊明守穷贱，生平慕黔娄。富贵如浮云，万变纷相酬。世运自兴丧，常恐德未周。羲黄不可见，日暮怅离忧。乾坤一东篱，百代无与俦。寄语狂驰子，扰扰将焉求。颛孙游圣门，尚思禄可干。所以后世士，忘生慕荣官。我生初未贫，传经易朝餐。妻不解啼饥，儿不知号寒。水菽非甘旨，吾亲亦怡颜。箪瓢存至乐，不须求抱关。子云辱天禄，原思乐蒿蓬。贫贱固易居，贵盛诚难工。士生或不偶，高节追两龚。世道有隆污，卷舒自不同。万古先天图，消长理谁通。怀人今已矣，叹息将焉从。被褐守长夜，虚名愧中州。举杯对明月，顾影念同俦。消中虽有长，四海嗟横流。不赖固穷节，孰知身后忧。商歌咏停云，奈此志莫酬。三复渊明诗，邈哉此前修。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其五
作者：安熙
朝代：元

颛孙游圣门，尚思禄可干。所以后世士，忘生慕荣官。我生初未贫，传经易朝餐。妻不解啼饥，儿不知号寒。水菽非甘旨，吾亲亦怡颜。箪瓢存至乐，不须求抱关。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其六
作者：安熙
朝代：元

子云辱天禄，原思乐蒿蓬。贫贱固易居，贵盛诚难工。士生或不偶，高节追两龚。世道有隆污，卷舒自不同。万古先天图，消长理谁通。怀人今已矣，叹息将焉从。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其四
作者：安熙
朝代：元

渊明守穷贱，生平慕黔娄。富贵如浮云，万变纷相酬。世运自兴丧，常恐德未周。羲黄不可见，日暮怅离忧。乾坤一东篱，百代无与俦。寄语狂驰子，扰扰将焉求。
病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳病卧穷庐咏静修仙翁和陶诗以自遣适辄效其体和咏贫士七篇非敢追述前言聊以遣兴云耳·其七
作者：安熙
朝代：元
体裁：古风

被褐守长夜，虚名愧中州。举杯对明月，顾影念同俦。消中虽有长，四海嗟横流。不赖固穷节，孰知身后忧。商歌咏停云，奈此志莫酬。三复渊明诗，邈哉此前修。
病卧穷庐时咏静修仙翁和陶诗以自适辄效其体和咏贫士七篇非敢追述前贤聊以遣兴云尔
作者：安熙
朝代：元

士生三季后，伥伥渺何依？空馀身后名，炯炯留清晖。自古有商颜，冥鸿快高飞。白云在空谷，哀歌叹安归。虽无首阳薇，紫芝足疗饥。九原不可作，抚己良可悲。静中有真趣，非弦亦非琴。耿耿方寸间，千年有遗音。手植庭下兰，奇香惬幽寻。独处谁晤语？有酒还自斟。西山蕨薇多，长往夙所钦。尘迹尚淹留，低回愧初心。
病卧穷庐时咏静修仙翁和陶诗以自适辄效其体和咏贫士七篇非敢追述前贤聊以遣兴云尔·其一
作者：安熙
朝代：元
体裁：古风

士生三季后，伥伥渺何依？空馀身后名，炯炯留清晖。自古有商颜，冥鸿快高飞。白云在空谷，哀歌叹安归。虽无首阳薇，紫芝足疗饥。九原不可作，抚己良可悲。
病卧穷庐时咏静修仙翁和陶诗以自适辄效其体和咏贫士七篇非敢追述前贤聊以遣兴云尔·其二
作者：安熙
朝代：元
体裁：古风

静中有真趣，非弦亦非琴。耿耿方寸间，千年有遗音。手植庭下兰，奇香惬幽寻。独处谁晤语，有酒还自斟。西山蕨薇多，长往夙所钦。尘迹尚淹留，低回愧初心。
病卧穷庐时咏静修仙翁和陶诗以自适辄效其体和咏贫士七篇非敢追述前贤聊以遣兴云尔·其二
作者：安熙
朝代：元

静中有真趣，非弦亦非琴。耿耿方寸间，千年有遗音。手植庭下兰，奇香惬幽寻。独处谁晤语？有酒还自斟。西山蕨薇多，长往夙所钦。尘迹尚淹留，低回愧初心。
石州慢·寄题龙首峰
作者：安熙
朝代：元

虎踞龙蟠，朝楚暮秦，世路艰蹇。夕阳淡淡馀晖，阊阖九重天远。千秋万古，先天消长图深，何人解识兴亡本。夜鹤渺翩翩，尽平林鸦满。萧散。不须黄鹤遗书，不用洪崖相挽。苍狗浮云，平日惯开青眼。拟将书剑，西山采蕨食薇，自应不属春风管。只恐汝山灵，怪先生来晚。
石州慢·寄题龙首峰
作者：安熙
朝代：元

龙蟠虎踞，朝楚暮秦，世路艰蹇。夕阳淡淡余晖，阊阖九重天远。千秋万古，先天消长图深，何人解识兴亡本。夜鹤渺翩翩，尽平林鸦满。萧散。不须黄鹤，遗书不用，洪崖相挽。苍狗浮云，平日惯开青眼。拟将书剑，西山采蕨食薇，自应不属春风管。只恐汝山灵，怪先生来晚。
酬王治书仲安
作者：安熙
朝代：元

少年不解事，妄意欲闻道。力小任匪轻，今兹半摧倒。生平寡师友，恨不识君早。所期亲杖屦，函丈供汛扫。尽出胸中疑，为我细分剖。奇章忽见示，踧躇警中抱。过许君岂然，无乃习称好。抠衣或有幸，同游万物表。他年重盍簪，会观《太玄》草。
酹江月
作者：安熙
朝代：元

世途艰阻，正堪悲、万里清秋摇落。况复乾坤还闭物，奚啻切床肤剥。消长盈虚，循环反覆，夜半惊孤鹤。东君着意，惠风先到嵓壑。悦亲原有清欢，箪瓢食饮，不害贫家乐。多病留侯空自苦，惭愧长身诸葛。素手躬耕，卧龙冈上，准备丰年穫。豚蹄社鼓，几时同醉寥廓。
酹江月 前日归途，偶记和仲欲把锄 门人愿
作者：安熙
朝代：元

独喜其先得我心之所同也。中夕不寐，卒而成章，写寄和仲，可为后日相见一笑。大德乙巳上元日神峰野客书世途艰阻，正堪悲、万里清秋摇落。况复乾坤还闭物，奚啻切床肤剥。消长盈虚，循环反覆，夜半惊孤鹤。东君着意，惠风先到岩壑。悦亲原有清欢，簟瓢食饮，不害贫家乐。多病留侯空自苦，惭愧长身诸葛。先手躬耕，卧龙冈上，准备丰年获。豚蹄社鼓，几时同醉寥廓。
酹江月 登古容城有感 城阴即静修刘先生故居
作者：安熙
朝代：元

天山巨网，尽牢笼、多少中原人物。赵际燕陲，空老却、千仞岩岩苍壁。古柏萧森，高松偃蹇，不管飞冰雪。慕膻群蚁，问君谁是豪杰。重念禹迹茫茫，兔狐荆棘，感慨悲歌发。累世兴亡何足道，等是轰蚊飞灭。湖海襟怀，风云壮志，莫遣生华发。中天佳气，会须重见明月。
酹江月·登古容城有感，城阴则静修刘先生故
作者：安熙
朝代：元

天山巨网，尽牢笼、多少中原人物。赵际燕陲空老却，千仞岩岩苍壁。古柏萧森，高松偃蹇，不管飞冰雪。慕膻群蚁，问君谁是豪杰。重念禹迹茫茫，免狐荆棘，感慨悲歌发。累世兴亡何足道，等是轰蚊飞灭。湖海襟怀，风云壮志，莫遣生华发。中天佳气，会须重见明月。
钱霅溪宫人图
作者：安熙
朝代：元

露冷月华白，悠悠方寸心。夫君渺何许，怅望碧云深。
饶阳小山诗卷
作者：安熙
朝代：元

胸中有全山，华嵩亦自小。孤坐对嵓姿，肝肠倚天表。
高节妇诗
作者：安熙
朝代：元

绝道丧，今几年，善俗如灰不得然。士知苟禄为得计，偷生忍耻不自怜。嗟嗟此妇乃尔贤，不本教育由天全。信兹秉彝不可泯，直与天地相后先。太行西北黄云边，平芜落日生寒烟。高节凛凛谁当传，后人歌我节妇篇。
鹊桥仙
作者：安熙
朝代：元

徘徊尊俎。徜徉笑语。俯仰乾坤今古。世间豪杰数元龙，想未识、圣门风度。也非学圃。也非怀土。静看落花风雨。安排便买钓鱼蓑，□底是、沧浪深处。
送白云平章
作者：安竹斋
朝代：元
体裁：七言律诗

舟人停棹酒停斟，试听筵前送客吟。离恨早知如此苦，交情不合恁为深。白云境界三更梦，红叶园林两地心。从此卓茅亭上客，抱琴何处遇知音。
题谢山福地
作者：宋九仪
朝代：元
体裁：七言律诗

石门萝径洞元乡，风磬晴钟了悟堂。九气直游浮世外，三天疑接大罗荒。云垂古蹬霏霏出，仙向蓬山冉冉翔。几欲寻真谁底解，祇惊猿鹤更苍茫。
马头山
作者：宋克笃
朝代：元
体裁：七言绝句

马头山望紫金山，中有仙人自往还。多少尘缘消不尽，谩劳魂梦翠微间。
雨霖铃
作者：宋德方
朝代：元
体裁：词

金莲七朵。自甘河等闲参破。丘刘谭马，孙王郝太古，许来同坐。两个披毡真侣，更漏泄、祖师因果。绽玉蕊、万朵齐芳，香满人间瑞烟锁。天元甲子休空过。正群仙出世交相贺。全真户牖深奥，端的处、要忘人我。枝派后分十九，住丹台、姓字名播。功与行，但欠丝毫，上界未容我。
雨霖铃
作者：宋德方
朝代：元
体裁：词

高山流水。叹知音者，世间能几。终南万里，烟霞归去也，岁云暮矣。拄杖药炉经卷，除此外、有何行李。乐恬淡、清静家风，一片灵台莹如洗。就中妙处因师指。下工夫、战退无常鬼。匣藏三尺神剑，霹雳响、火龙飞起。天下升平无事，白云间、笑傲而已。名利客，不信长生，奔走红尘里。
雨霖铃
作者：宋德方
朝代：元
体裁：词

高山流水。叹知音者，世间能几。终南万里，烟霞归去也，岁云暮矣。柱杖药炉经卷，除此外、有何行李。乐恬淡、清静家风，一片灵台莹如洗。就中妙处因师指。下工夫、战退无常鬼。匣藏三尺神剑，霹雳响、火龙飞起。天下升平无事，白云间、笑傲而已。名利客，不信长生，奔走红尘里。
夕阳红
作者：宋思齐
朝代：元
体裁：七言律诗

九日霜天百草休，一番红叶发诗愁。海霞不雨迁林表，野火无风到树头。高拥残阳萧寺晚，半随流水楚江秋。一从题句传情后，更有何人访御沟。
【中吕】红绣鞋·阅世
作者：宋方壶
朝代：元

短命的偏逢薄幸，老成的偏遇真成，无情的休想遇多情。懵懂的怜瞌睡，鹘
伶的惜惺惺，若要轻别人还自轻。 客况
雨潇潇一帘风劲，昏惨惨半点灯明，地炉无火拨残星。薄设设衾剩铁，孤另
另枕如冰，我却是怎支吾今夜冷？
【南吕】一枝花·蚊虫
作者：宋方壶
朝代：元

妖娆体态轻，薄劣腰肢细。窝巢居柳陌，活计傍花溪。相趁相随，聚朋党成
群队，逞轻狂撒蒂带。爱黄昏月下星前，怕青宵风吹日炙。
【梁州】每日穿楼台兰堂画阁，透帘栊绣幕罗帏。帐嗡嗡乔声气。不禁拍抚，
怎受禁持？厮鸣厮咂，相抱相偎。损伤人玉体冰肌，人娇并枕同席。瘦伶仃腿
似蛛丝，薄支辣翅如苇煤，快棱憎嘴似钢锥。透人，骨髓。满口儿认下胭脂记，
想着痒忄散忄散那些滋味。有你后甚是何曾到眼底？到强如蝶使蜂媒。
【尾】闲时节不离了花香柳影清阴里睡，闷时节则就日暖风和叶底下依，不
想瘦躯老人根前逞精细。且休说香罗袖里，桃花扇底，则怕露冷天寒恁时节悔。 妓女
自生在柳陌中，长立在花街内。打熬成风月胆，断送了雨云期。只为二字衣
食，卖笑为活计。每日都准备，准备下些送旧迎新，安排下过从的见识。
【梁州】有一等强风情迷魂子弟，初出帐笋嫩勤儿。起初儿待要成欢会。教
那厮一合儿昏撒，半霎儿著迷。典房卖舍，弃子休妻。逐朝价密约幽期，每日价
弄盏传杯。一更里酒酽花浓，半夜里如鱼似水，呀！五更头财散人离。你东，我
西。一番价有钞一番睡，旋打算旋伶利。将取孛兰数取梨，有甚希奇？
【尾】有钱每日同欢会，无钱的郎君好厮离，绿豆皮儿你请退！打发了这壁，
安排下那壁，七八下里郎君都应付得喜。
【双调】水仙子·隐者
作者：宋方壶
朝代：元

青山绿水好从容，将富贵荣华撇过梦中。寻着个安乐窝胜神仙洞，繁华景不
同，忒快活别是个家风。饮数杯酒对千竿竹，烹七碗茶靠半亩松，都强如相府王
宫。青山绿水暮云边，堪画堪描若辋川。闲歌闲酒闲诗卷，山林中且过遣，粗衣
淡饭随缘。谁待望彭祖千年寿，也不恋邓通数贯钱，身外事赖了苍天。 居庸关中秋对月
一天蟾影映婆娑，万古谁将此镜磨？年年到今宵，不缺些儿个；广寒宫好快
活，碧天遥难问娥。我独对清光坐，闲将白雪歌，月儿，你团圆我却如何？ 叹世
时人个个望高官，位至三公不若闲。老妻顽子无忧患，一家儿得自安，破柴
门对绿水青山。沽村酒三杯醉，理瑶琴数曲弹，都回避了胆战心寒。
【双调】清江引·分韵为崔月英
作者：宋方壶
朝代：元

东山涌起玉兔穴，宇宙光相射。二八风流人，三五团圆夜，广寒宫第一枝折
去也。 托咏
剔秃一轮天外月，拜了低低说：是必常团圆，休着些儿缺，愿天下有情底
都似你者！
【双调】雁儿落过得胜令·闲居
作者：宋方壶
朝代：元

功名梦不成，富贵心勾罢。青山绿水间，茅舍疏篱下。广种邵平瓜，细焙玉
川茶，遍插渊明柳，多栽潘令花。清佳，寻方外清幽话；欢恰，与亲朋闲戏耍。
【越调】斗鹌鹑·送别
作者：宋方壶
朝代：元

落日遥岑，淡烟远浦。萧寺疏钟，戍楼暮鼓。一叶扁舟，数声去橹那惨戚，
那凄楚，恰待欢娱，顿成间阻。
【紫花儿】瘦岩岩香消玉减，冷清清夜永更长，孤另另枕剩衾余。羞花闭月，
落雁沉鱼。踌躇，从今后谁寄萧娘一纸书？无情无绪，水淹蓝桥，梦断华胥。
【调笑令】肺腑，恨怎舒？三叠阳关愁万缕。幽期密约欢爱处，动离愁暮云
无数。今夜月明何处宿？依依古岸黄芦。
【秃厮儿】欢笑地不堪举目，回首处景物萧疏。星前月下谁共语？谩嗟吁，
何如？
【尾】眼睁睁怎忍分飞去，痛杀我也吹箫伴侣！不付能恰住了送行客一帆风，
又添起助离愁半江雨。 踏青
蝶使双双，蜂媒对对。燕语关关，莺声呖呖。仕女把芳寻，丫鬟将翠拾。节
序宜，景物奇。丽日迟迟，和风习习。
【紫花儿序】娇滴滴三春佳景，翠巍巍一带青山，锦重重满目芳菲。端的是
宜睛宜雨，堪咏堪题。畅好是幽微，嫩柳夭桃傍小溪。时遇着春光明媚，人贺丰
年，民乐雍熙。
【小桃红】雕阑花簇绣屏围，四季春为贵。万紫千红引人意，啭黄鹂，鸳鸯
如锦池塘睡。玩不尽山水无穷景致，更那堪花下杜鹃啼。
【调笑令】赏奇葩异卉，休直待锦离披，多感谢春工造化机。彩绳悬画板秋
千戏，遍郊园幕天席地。动笙歌一派音韵美，列山灵水陆筵席。
【耍厮儿】花萼拆香风拂鼻，柳丝垂翠蔼攒眉，我则见蜂蝶趁花莺燕飞。且
欢赏，莫催逼，对饮樽。
【圣药王】就着这花满溪，柳满堤，掩映着数株红杏出疏篱。风吹的酒力微，
景助的诗兴起，见滴溜溜墙外舞青旗，直吃的醉扶归。
【尾声】庆风调雨顺升平日，保一统江山社稷。托赖着千千载仁主圣明朝，
齐仰贺万万岁吾皇大明国。
【黄钟】醉花阴·走苏卿
作者：宋方壶
朝代：元

雪浪银涛大江迥，举目玻璃万顷，天际水云平。浩浩澄澄，越感的人孤另。
一叶片帆轻，直赶到金山不见影。
【喜迁莺】见楼台掩映，彻云霄金璧层层。那能，上方幽径，我则见宝殿
紫气生，真胜境。蓦闻的幽香缥缈，则不见可喜娉婷。
【出队子】心中溪幸，意痴痴，愁转增。猛然见梵王宫得悟的老禅僧，何处
也金斗郡无心苏小卿，空闪下临川县多情双县令。
【刮地风】我这里叉手躬身将礼数迎，请禅师细说叮咛。他道有一个女娉婷，
寺里闲踢蹬。他生的袅袅婷婷，阁不住的雨泪盈盈。愁凄凄有如痴挣，闷恹恹染
成疾病，蘸霜毫回廊下壁上题名。猛抬头恰定睛，正是俺可意多情，走龙蛇字体
儿堪人敬，他诉衷肠表志诚。
【四门子】他道，狠毒娘硬接了冯魁的定，揣与我个恶罪名。当初实意儿守，
真心儿等，恰便似竹林寺有影不见形。实意儿守，真心儿等，他可便如何折证。
【古水仙子】他、他、他，觑绝罢两泪倾，便有那九江水如何洗得清？当初
指雁为羹，充饥画饼，道无情却有情。我、我、我，暗暗的仔细评论，俏苏卿摔
碎粉面筝，村冯魁硬对菱花镜，则俺狠毒娘有甚前程！
【者刺古】占天边月共星，同坐同行。对神前说誓盟，言死言生。香焚在宝
鼎，酒斟在玉觥。越越的人孤另，分开燕莺。
【神仗儿】唤梢公忙答应，休要意挣！谁敢道是半霎消停，直赶到豫章城！
【节节高】碧天云净，绿波风定。银蟾皎洁，猛然见俺多情薄幸。俺两个附
耳言，低声语，携手行，呀！下水船如何觅影？
【尾声】说与你个冯魁耐心听：俺两个喜孜孜俏语低声，你在那蓝桥下细寻
思谩谩等。
中吕·山坡羊道情
作者：宋方壶
朝代：元

布袍粗袜，山间林下，功名二字皆勾罢。
醉联麻，醒烹茶，竹风松月浑无价，绿绮纹楸时聚话。
官，谁问他；民，谁问他！青山相待，白去相爱，梦不到紫罗袍共黄金带。
一茅斋，野花开，管甚谁家兴废谁成败？陋巷箪瓢亦乐哉！贫，气不改；达，志不改。
中吕·红绣鞋·阅世
作者：宋方壶
朝代：元
体裁：曲

短命的偏逢薄幸，老成的偏遇真成。无情的休想遇多情，懵懂的怜瞌睡，鹘伶的惜惺惺，若要轻别人还自轻。
中吕·红绣鞋阅世
作者：宋方壶
朝代：元

短命的偏逢薄幸，老成的偏遇真成，无情的休想遇多情。
懵懂的怜瞌睡，鹘伶的惜惺惺，若要轻别人还自轻。
客况雨潇潇一帘风劲，昏惨惨半点灯明，地炉无火拨残星。
薄设设衾剩铁，孤另另枕如冰，我却是怎支吾今夜冷？。
仙吕·一半儿
作者：宋方壶
朝代：元

别时容易见时难，玉减香消衣带宽。夜深绣户犹未拴，待他还，一半儿微开
一半儿关。
出队子·心中溪幸，意痴痴，愁转增。猛然见梵王宫得悟的老禅僧，何处
作者：宋方壶
朝代：元

也金斗郡无心苏小卿，空闪下临川县多情双县令。
刮地风·我这里叉手躬身将礼数迎，请禅师细说叮咛。他道有一个女娉婷，
作者：宋方壶
朝代：元

寺里闲踢蹬。
他生的袅袅婷婷，阁不住的雨泪盈盈。
愁凄凄有如痴挣，闷恹恹染成疾病，蘸霜毫回廊下壁上题名。
猛抬头恰定睛，正是俺可意多情，走龙蛇字体儿堪人敬，他诉衷肠表志诚。
双调·水仙子·居庸关中秋对月
作者：宋方壶
朝代：元
体裁：曲

一天蟾影映婆娑，万古谁将此镜磨？年年到今宵不缺些儿个，广寒宫好快活，碧天遥难问姮娥。我独对清光坐，闲将白雪歌，月儿你团圆我却如何！
双调·雁儿落过得胜令闲居
作者：宋方壶
朝代：元

功名梦不成，富贵心勾罢。
青山绿水间，茅舍疏篱下。
广种邵平瓜，细焙玉川茶，遍插渊明柳，多栽潘令花。
清佳，寻方外清幽话；欢恰，与亲朋闲戏耍。
套数。
古水仙子·他、他、他，觑绝罢两泪倾，便有那九江水如何洗得清？当初
作者：宋方壶
朝代：元

指雁为羹，充饥画饼，道无情却有情。
我、我、我，暗暗的仔细评论，俏苏卿摔碎粉面筝，村冯魁硬对菱花镜，则俺狠毒娘有甚前程！。
商调·梧叶儿怀古
作者：宋方壶
朝代：元

黄州地，赤壁矶，衰草接天涯。周公瑾，曹孟德，果何为？都打入渔樵话里。
四门子·他道，狠毒娘硬接了冯魁的定，揣与我个恶罪名。当初实意儿守，
作者：宋方壶
朝代：元

真心儿等，恰便似竹林寺有影不见形。
实意儿守，真心儿等，他可便如何折证。
圣药王·就着这花满溪，柳满堤，掩映着数株红杏出疏篱。风吹的酒力微，
作者：宋方壶
朝代：元

景助的诗兴起，见滴溜溜墙外舞青旗，直吃的醉扶归。
小桃红·雕阑花簇绣屏围，四季春为贵。万紫千红引人意，啭黄鹂，鸳鸯
作者：宋方壶
朝代：元

如锦池塘睡。
玩不尽山水无穷景致，更那堪花下杜鹃啼。
尾·有钱每日同欢会，无钱的郎君好厮离，绿豆皮儿你请退！打发了这壁，
作者：宋方壶
朝代：元

安排下那壁，七八下里郎君都应付得喜。
尾·眼睁睁怎忍分飞去，痛杀我也吹箫伴侣！不付能恰住了送行客一帆风，
作者：宋方壶
朝代：元

又添起助离愁半江雨。
踏青蝶使双双，蜂媒对对。
燕语关关，莺声呖呖。
仕女把芳寻，丫鬟将翠拾。
节序宜，景物奇。
丽日迟迟，和风习习。
尾·闲时节不离了花香柳影清阴里睡，闷时节则就日暖风和叶底下依，不
作者：宋方壶
朝代：元

想瘦躯老人根前逞精细。
且休说香罗袖里，桃花扇底，则怕露冷天寒恁时节悔。
妓女自生在柳陌中，长立在花街内。
打熬成风月胆，断送了雨云期。
只为二字衣食，卖笑为活计。
每日都准备，准备下些送旧迎新，安排下过从的见识。
尾声·庆风调雨顺升平日，保一统江山社稷。托赖着千千载仁主圣明朝，
作者：宋方壶
朝代：元

齐仰贺万万岁吾皇大明国。
尾声·说与你个冯魁耐心听：俺两个喜孜孜俏语低声，你在那蓝桥下细寻
作者：宋方壶
朝代：元

思谩谩等。
山坡羊·道情
作者：宋方壶
朝代：元
体裁：曲

青山相待，白云相爱，梦不到紫罗袍共黄金带。一茅斋，野花开。管甚谁家兴废谁成败，陋巷箪瓢亦乐哉。贫，气不改；达，志不改。
梁州·有一等强风情迷魂子弟，初出帐笋嫩勤儿。起初儿待要成欢会。教
作者：宋方壶
朝代：元

那厮一合儿昏撒，半霎儿着迷。
典房卖舍，弃子休妻。
逐朝价密约幽期，每日价弄盏传杯。
一更里酒酽花浓，半夜里如鱼似水，呀！五更头财散人离。
你东，我西。
一番价有钞一番睡，旋打算旋伶利。
将取孛兰数取梨，有甚希奇？。
梁州·有一等强风情迷魂子弟，初出帐笋嫩勤儿。起初儿待要成欢会。教
作者：宋方壶
朝代：元

那厮一合儿昏撒，半霎儿著迷。
典房卖舍，弃子休妻。
逐朝价密约幽期，每日价弄盏传杯。
一更里酒酽花浓，半夜里如鱼似水，呀！五更头财散人离。
你东，我西。
一番价有钞一番睡，旋打算旋伶利。
将取孛兰数取梨，有甚希奇？。
清江引·托咏
作者：宋方壶
朝代：元
体裁：曲

剔秃圞一轮天外月，拜了低低说：是必常团圆，休着些儿缺，愿天下有情底都似你者。
神仗儿
作者：宋方壶
朝代：元

唤梢公忙答应，休要意挣！谁敢道是半霎消停，直赶到豫章城！
紫花儿·瘦岩岩香消玉减，冷清清夜永更长，孤另另枕剩衾余。羞花闭月，
作者：宋方壶
朝代：元

落雁沉鱼。
踌躇，从今后谁寄萧娘一纸书？无情无绪，水淹蓝桥，梦断华胥。
紫花儿序·娇滴滴三春佳景，翠巍巍一带青山，锦重重满目芳菲。端的是
作者：宋方壶
朝代：元

宜睛宜雨，堪咏堪题。
畅好是幽微，嫩柳夭桃傍小溪。
时遇着春光明媚，人贺丰年，民乐雍熙。
者刺古·占天边月共星，同坐同行。对神前说誓盟，言死言生。香焚在宝
作者：宋方壶
朝代：元

鼎，酒斟在玉觥。
越越的人孤另，分开燕莺。
节节高·碧天云净，绿波风定。银蟾皎洁，猛然见俺多情薄幸。俺两个附
作者：宋方壶
朝代：元

耳言，低声语，携手行，呀！下水船如何觅影？。
调笑令·肺腑，恨怎舒？三叠阳关愁万缕。幽期密约欢爱处，动离愁暮云
作者：宋方壶
朝代：元

无数。
今夜月明何处宿？依依古岸黄芦。
调笑令·赏奇葩异卉，休直待锦离披，多感谢春工造化机。彩绳悬画板秋
作者：宋方壶
朝代：元

千戏，遍郊园幕天席地。
动笙歌一派音韵美，列山灵水陆筵席。
越调·斗鹌鹑送别
作者：宋方壶
朝代：元

落日遥岑，淡烟远浦。
萧寺疏钟，戍楼暮鼓。
一叶扁舟，数声去橹那惨戚，那凄楚，恰待欢娱，顿成间阻。
黄钟·醉花阴走苏卿
作者：宋方壶
朝代：元

雪浪银涛大江迥，举目玻璃万顷，天际水云平。
浩浩澄澄，越感的人孤另。
一叶片帆轻，直赶到金山不见影。
中呂·山坡羊道情
作者：宋方壺
朝代：元

布袍粗襪，山間林下，功名二字皆勾罷。醉聯麻，醒烹茶，竹風松月渾無價，綠綺紋楸時聚話。官，誰問他；民，誰問他！青山相待，白去相愛，夢不到紫羅袍共黃金帶。一茅齋，野花開，管甚誰家興廢誰成敗？陋巷簞瓢亦樂哉！貧，氣不改；達，志不改。
中呂·紅繡鞋閱世
作者：宋方壺
朝代：元

短命的偏逢薄倖，老成的偏遇真成，無情的休想遇多情。懵懂的憐瞌睡，鶻伶的惜惺惺，若要輕別人還自輕。客況雨瀟瀟一簾風勁，昏慘慘半點燈明，地爐無火撥殘星。薄設設衾剩鐵，孤另另枕如冰，我卻是怎支吾今夜冷？。
仙呂·一半兒
作者：宋方壺
朝代：元

別時容易見時難，玉減香消衣頻寬。夜深繡戶猶未拴，待他還，一半兒微開一半兒關。
出隊子·心中溪幸，意痴痴，愁轉增。猛然見梵王宮得悟的老禪僧，何處
作者：宋方壺
朝代：元

也金斗郡無心蘇小卿，空閃下臨川縣多情雙縣令。
刮地風·我這裡叉手躬身將禮數迎，請禪師細說叮嚀。他道有一個女娉婷，
作者：宋方壺
朝代：元

寺裡閒踢蹬。他生的嫋嫋婷婷，閣不住的雨淚盈盈。愁悽悽有如痴掙，悶懨懨染成疾病，蘸霜毫迴廊下壁上題名。猛抬頭恰定睛，正是俺可意多情，走龍蛇字型兒堪人敬，他訴衷腸表志誠。
古水仙子·他、他、他，覷絕罷兩淚傾，便有那九江水如何洗得清？當初
作者：宋方壺
朝代：元

指雁為羹，充飢畫餅，道無情卻有情。我、我、我，暗暗的仔細評論，俏蘇卿摔碎粉面箏，村馮魁硬對菱花鏡，則俺狠毒娘有甚前程！。
商調·梧葉兒懷古
作者：宋方壺
朝代：元

黃州地，赤壁磯，衰草接天涯。周公瑾，曹孟德，果何為？都打入漁樵話裡。
四門子·他道，狠毒娘硬接了馮魁的定，揣與我個惡罪名。當初實意兒守，
作者：宋方壺
朝代：元

真心兒等，恰便似竹林寺有影不見形。實意兒守，真心兒等，他可便如何折證。
小桃紅·雕闌花簇繡屏圍，四季春為貴。萬紫千紅引人意，囀黃鸝，鴛鴦
作者：宋方壺
朝代：元

如錦池塘睡。玩不盡山水無窮景緻，更那堪花下杜鵑啼。
尾·有錢每日同歡會，無錢的郎君好廝離，綠豆皮兒你請退！打發了這壁，
作者：宋方壺
朝代：元

安排下那壁，七八下裡郎君都應付得喜。
尾·眼睜睜怎忍分飛去，痛殺我也吹簫伴侶！不付能恰住了送行客一帆風，
作者：宋方壺
朝代：元

又添起助離愁半江雨。踏青蝶使雙雙，蜂媒對對。燕語關關，鶯聲嚦嚦。仕女把芳尋，丫鬟將翠拾。節序宜，景物奇。麗日遲遲，和風習習。
尾·閒時節不離了花香柳影清陰裡睡，悶時節則就日暖風和葉底下依，不
作者：宋方壺
朝代：元

想瘦軀老人根前逞精細。且休說香羅袖裡，桃花扇底，則怕露冷天寒恁時節悔。妓女自生在柳陌中，長立在花街內。打熬成風月膽，斷送了雨雲期。只為二字衣食，賣笑為活計。每日都準備，準備下些送舊迎新，安排下過從的見識。
尾聲·慶風調雨順昇平日，保一統江山社稷。托賴著千千載仁主聖明朝，
作者：宋方壺
朝代：元

齊仰賀萬萬歲吾皇大明國。
尾聲·說與你個馮魁耐心聽：俺兩個喜孜孜俏語低聲，你在那藍橋下細尋
作者：宋方壺
朝代：元

思謾謾等。
梁州·有一等強風情迷魂子弟，初出帳筍嫩勤兒。起初兒待要成歡會。教
作者：宋方壺
朝代：元

那廝一閤兒昏撒，半霎兒著迷。典房賣舍，棄子休妻。逐朝價密約幽期，每日價弄盞傳杯。一更裡酒釅花濃，半夜裡如魚似水，呀！五更頭財散人離。你東，我西。一番價有鈔一番睡，旋打算旋伶利。將取孛蘭數取梨，有甚希奇？。
秃厮儿·欢笑地不堪举目，回首处景物萧疏。星前月下谁共语？谩嗟吁，
作者：宋方壺
朝代：元

何如？。
節節高·碧天雲淨，綠波風定。銀蟾皎潔，猛然見俺多情薄倖。俺兩個附
作者：宋方壺
朝代：元

耳言，低聲語，攜手行，呀！下水船如何覓影？。
紫花兒·瘦巖巖香消玉減，冷清清夜永更長，孤另另枕剩衾餘。羞花閉月，
作者：宋方壺
朝代：元

落雁沉魚。躊躇，從今後誰寄蕭娘一紙書？無情無緒，水淹藍橋，夢斷華胥。
紫花兒序·嬌滴滴三春佳景，翠巍巍一帶青山，錦重重滿目芳菲。端的是
作者：宋方壺
朝代：元

宜睛宜雨，堪詠堪題。暢好是幽微，嫩柳夭桃傍小溪。時遇著春光明媚，人賀豐年，民樂雍熙。
者刺古·佔天邊月共星，同坐同行。對神前說誓盟，言死言生。香焚在寶
作者：宋方壺
朝代：元

鼎，酒斟在玉觥。越越的人孤另，分開燕鶯。
聖藥王·就著這花滿溪，柳滿堤，掩映著數株紅杏出疏籬。風吹的酒力微，
作者：宋方壺
朝代：元

景助的詩興起，見滴溜溜牆外舞青旗，直吃的醉扶歸。
調笑令·肺腑，恨怎舒？三疊陽關愁萬縷。幽期密約歡愛處，動離愁暮雲
作者：宋方壺
朝代：元

無數。今夜月明何處宿？依依古岸黃蘆。
調笑令·賞奇葩異卉，休直待錦離披，多感謝春工造化機。彩繩懸畫板秋
作者：宋方壺
朝代：元

千戲，遍郊園幕天席地。動笙歌一派音韻美，列山靈水陸筵席。
越調·鬥鵪鶉送別
作者：宋方壺
朝代：元

落日遙岑，淡煙遠浦。蕭寺疏鍾，戍樓暮鼓。一葉扁舟，數聲去櫓那慘慼，那悽楚，恰待歡娛，頓成間阻。
雙調·雁兒落過得勝令閒居
作者：宋方壺
朝代：元

功名夢不成，富貴心勾罷。青山綠水間，茅舍疏籬下。廣種邵平瓜，細焙玉川茶，遍插淵明柳，多栽潘令花。清佳，尋方外清幽話；歡恰，與親朋閒戲耍。套數。
黃鐘·醉花陰走蘇卿
作者：宋方壺
朝代：元

雪浪銀濤大江迥，舉目玻璃萬頃，天際水雲平。浩浩澄澄，越感的人孤另。一葉片帆輕，直趕到金山不見影。
南城校文联句
作者：宋本
朝代：元
体裁：古风

天街丽奎文，王都会髦弁。奉璋来峨峨，佩玉坐宴宴。揖庭雁鹜立，干禄虎豹变。解衣三褫带，束卷一如縳。蜂房磬折入，铃素宫悬奠。沈墨翻玄江，炬蜡烧赤电。冥思嗒移精，幽探寂凝眄。刻楮非三年，穿杨真一箭。微吟忽首肯，急写掇意见。字误率一注，藁属各后先。庙器陈古制，舶香然甲煎。潘陆芜静分，枚马迟速见。驼疥落毨毛，牛溲起回漩。趋跄进程书，缄封递誊缮。号分梵夹字，画裂苍史椽。校读乃上副，考第或当荐。拣金昼披沙，角麟宵设馔。頞蹙咨碌碌，眼嵬矜涏涏。去取决一目，利钝尽三战。仙籍银榜悬，牙门鹄袍袨。数盈辐共毂，馀弃繻过传。得隽九族贺，败绩十朋唁。工歌劳府主，几授集曹掾。淳毋太官具，臑肩庖丁剸。瓶罍杂酒湩，供张烂彩茜。群哗剧宾兴，众乐醵饮饯。里妪嗔儿痴，室妇詈夫懦。忆昨被请初，自赧官居贱。鸣驺纷辟易，曲巷隘回邅。飞盖及泮水，重钥限别院。逻卒游铎振，周垣园棘栫。摄事四列署，防嫌两隔面。御史官方峻，主司目敢眩。持衡亦荣名，束湿奈罔罥。浃旬虽独苦，得士期众羡。博士曲台秀，翰林金闺彦。叙赋极覼缕，修词妙贯穿。而我典簿领，偶尔共笔砚。补缀褐倒绣，琐碎袜拆线。细书刻他山，奇迹壮赤县。
大都杂诗四首
作者：宋本
朝代：元

抛却渔竿沧海边，拂衣来看九重天。画阑九陌桥如月，绿影千门树似烟。南国佳人王幼玉，中朝才子杜樊川。紫云楼上如渑酒，孤负东风二十年。绣错繁华遍九衢，《上林》词赋汉西都。朱门细婢金条脱，紫禁材官玉鹿卢。万里星辰关上界，四朝冠盖翊皇图。东邻白面生纨绮，笑杀扬雄卧一区。卢沟晓月堕苍烟，十二门开日色鲜。海上神仙非弱水，人间平地有钧天。宝幢珠珞瞿昙寺，豪竹哀丝玳瑁筵。春雨如膏三万里，尽将嵩呼祝尧年。形势全燕拥地灵，梯航万国走王城。狗屠已仕明天子，牛相宁知别太平。玄武钩陈腾王气，白麟赤雁入新声。近来朝报多如雨，不见河南召贾生。
大都杂诗四首·其一
作者：宋本
朝代：元

抛却渔竿沧海边，拂衣来看九重天。画阑九陌桥如月，绿影千门树似烟。南国佳人王幼玉，中朝才子杜樊川。紫云楼上如渑酒，孤负东风二十年。
大都杂诗四首·其三
作者：宋本
朝代：元

卢沟晓月堕苍烟，十二门开日色鲜。海上神仙非弱水，人间平地有钧天。宝幢珠珞瞿昙寺，豪竹哀丝玳瑁筵。春雨如膏三万里，尽将嵩呼祝尧年。
大都杂诗四首·其二
作者：宋本
朝代：元
体裁：七言律诗

绣错繁华遍九衢，《上林》词赋汉西都。朱门细婢金条脱，紫禁材官玉鹿卢。万里星辰关上界，四朝冠盖翊皇图。东邻白面生纨绮，笑杀扬雄卧一区。
大都杂诗四首·其四
作者：宋本
朝代：元

形势全燕拥地灵，梯航万国走王城。狗屠已仕明天子，牛相宁知别太平。玄武钩陈腾王气，白麟赤雁入新声。近来朝报多如雨，不见河南召贾生。
奉旨降香天妃谢翰林诸公赠诗
作者：宋本
朝代：元

皇帝甘泉受计时，宝奁亲授走冰夷。今朝朝著张骞出，后夜天文李合知。云绕勾吴分贝阙，春生英簜下龙墀。深惭礼乐光华外，剩得曹刘祖道诗。
山水翁
作者：宋本
朝代：元

野屋不知今世，山色似含古春。岑寂浑无啼鸟，荒寒略有行人。
殿试罢赋
作者：宋本
朝代：元

玉堂松桧带晨霞，遥望宸严共拜嘉。逢掖诸生袍立鹄，未央清问墨翻鸦。扶摇九万风斯下，礼乐三千日未斜。从此君王识名姓，烟波惭愧旧渔家。
海子
作者：宋本
朝代：元

渡桥西望似江乡，隔岸楼台罨画妆。十顷玻瓈秋影碧，照人骑马入宫墙。
滦河吟
作者：宋本
朝代：元
体裁：古风

滦河上游狭，涓涓仅如带。偏岭下横渡，复绕行都外。颇闻会众潦，既远势滂沛。虽为禹贡道，独与东海会。乃知能自致，天壤无广大。
滦河吟
作者：宋本
朝代：元

滦河上游陕，涓涓仅如带。偏岭下横渡，复绕行都外。颇闻会众潦，既远势滂沛。虽为禹贡道，独与东海会。乃知能自致，天壤无广大。
舶上谣送伯庸以番货事奉使闽浙十首
作者：宋本
朝代：元

江华江月要才情，多病堪怜马长卿。莫向都门折杨柳，帝乡春色不南行。琉球真蜡接阇婆，日本辰韩秽貊倭。番船去时遗碇石，年年到处海无波。朱张死去十年过，海寇凋零海贾多。南风六月到岸酒，花股篙丁奈乐何。涌金门外是西湖，堤上垂杨尽姓苏。作得《吴趋》阿谁唱？小卿坟上露兰枯。旧时家近黑桥街，三十馀年不往来。凭仗使君一问讯，杨梅银杏几回开。闽中父老白髭须，老子风流记得无。昔日郎君骑竹马，如今使者驾轺车。素馨华畔十八娘，炎云瑞露酌天浆。一日供厨三百颗，使君馆券莫支羊。薰陆胡椒腽肭脐，明珠象齿骇鸡犀。世间莫作珍奇看，解使英雄价尽低。东海澄清南海凉，公厨海错照壶觞。郎君鲞好江珧脆，水母线明乌贼香。明年归路蹋阳和，缺胯轻衫剪越罗。春风通惠河头路，还与官家得宝歌。
舶上谣送伯庸以番货事奉使闽浙十首·其一
作者：宋本
朝代：元

江华江月要才情，多病堪怜马长卿。莫向都门折杨柳，帝乡春色不南行。
舶上谣送伯庸以番货事奉使闽浙十首·其七
作者：宋本
朝代：元

素馨华畔十八娘，炎云瑞露酌天浆。一日供厨三百颗，使君馆券莫支羊。
舶上谣送伯庸以番货事奉使闽浙十首·其三
作者：宋本
朝代：元

朱张死去十年过，海寇凋零海贾多。南风六月到岸酒，花股篙丁奈乐何。
舶上谣送伯庸以番货事奉使闽浙十首·其九
作者：宋本
朝代：元

东海澄清南海凉，公厨海错照壶觞。郎君鲞好江珧脆，水母线明乌贼香。
舶上谣送伯庸以番货事奉使闽浙十首·其二
作者：宋本
朝代：元

琉球真蜡接阇婆，日本辰韩秽貊倭。番船去时遗碇石，年年到处海无波。
舶上谣送伯庸以番货事奉使闽浙十首·其五
作者：宋本
朝代：元

旧时家近黑桥街，三十馀年不往来。凭仗使君一问讯，杨梅银杏几回开。
舶上谣送伯庸以番货事奉使闽浙十首·其八
作者：宋本
朝代：元

薰陆胡椒腽肭脐，明珠象齿骇鸡犀。世间莫作珍奇看，解使英雄价尽低。
舶上谣送伯庸以番货事奉使闽浙十首·其六
作者：宋本
朝代：元

闽中父老白髭须，老子风流记得无。昔日郎君骑竹马，如今使者驾轺车。
舶上谣送伯庸以番货事奉使闽浙十首·其十
作者：宋本
朝代：元

明年归路蹋阳和，缺胯轻衫剪越罗。春风通惠河头路，还与官家得宝歌。
舶上谣送伯庸以番货事奉使闽浙十首·其四
作者：宋本
朝代：元

涌金门外是西湖，堤上垂杨尽姓苏。作得《吴趋》阿谁唱？小卿坟上露兰枯。
送欧阳炳四首
作者：宋本
朝代：元

暖翠空濛故国山，梦中慈母美连环。文明门外春才好，百尺吴船漾绿湾。乐圣衔杯李适之，十年春梦疾如飞。苍头零落郎君小，祖帐无知上客归。曾侍先皇法从臣，故教给札纪华勋。名山久已藏名姓，莫作区区世上文。去年清问下青云，曾把文章付与君。眼见皇恩绊渔隐，江湖烦报白鸥群。
送欧阳炳四首·其一
作者：宋本
朝代：元

暖翠空濛故国山，梦中慈母美连环。文明门外春才好，百尺吴船漾绿湾。
送欧阳炳四首·其三
作者：宋本
朝代：元

曾侍先皇法从臣，故教给札纪华勋。名山久已藏名姓，莫作区区世上文。
送欧阳炳四首·其二
作者：宋本
朝代：元

乐圣衔杯李适之，十年春梦疾如飞。苍头零落郎君小，祖帐无知上客归。
送欧阳炳四首·其四
作者：宋本
朝代：元

去年清问下青云，曾把文章付与君。眼见皇恩绊渔隐，江湖烦报白鸥群。
题墨竹
作者：宋本先
朝代：元
体裁：七言绝句

可人家住筼筜谷，明月清风十万竿。一自玉山相见后，满庭清影梦高寒。
题琵琶士女图
作者：宋本先
朝代：元
体裁：七言绝句

江水东流月满船，江风吹怨入冰弦。如何银烛秋堂夜，一曲新声值万钱。
题秋山图
作者：宋本先
朝代：元
体裁：七言绝句

南游雁荡北居庸，历历青山在眼中。今日不胜怊怅处，马头黄叶又秋风。
哭岳王
作者：宋梅洞
朝代：元
体裁：五言律诗

天意只如此，将军重可伤。忠无身报主，冤有骨封王。苔雨楼樯暗，花风庙路香。沉思百年事，挥泪对斜阳。
挽胡军慰
作者：宋梅洞
朝代：元
体裁：五言律诗

搏虎鬼犹泣，屠龙地亦沉。无兄宁有昔，有弟必无今。钟鼎他人手，舟车过客心。不堪回首处，残月堕花阴。
仙枣亭记
作者：宋民望
朝代：元
体裁：古风

按郡志：黄鹤楼左旧有石镜、仙枣二亭。今镜虽昏，枣尚存。吕仙亭者，二亭之遗址也。仙亭遗事多在武当宫未立之前，武当立，仙灵益著，近年尤著。橘斋史右丞夙病眉瘤，初至，馆楼上，梦仙拭面而瘤脱。问仙何馆，曰：“邻人”。史谒亭，物色如所见。史夫人留江陵思归，梦仙报，翼午船至，及期，伻来如梦。史由是白官，给亭外余地归武当宫。今荣禄大夫平章公忽刺䚟亦馆楼也，夫人秃满伦氏因头风病目，夜起，望仙求安，已而有闻笛声者。旦，戍兵问笛所由起，皆曰：“仙笛也”。公曰：“仙有灵，当再闻”。及夜，笛声起墙外。自是夫人起居如初。有童子夺仙笛三而病，命童子祷谢而愈。岁旱，公祷雨，雨降。因捐中统钞五定付武当，甃亭基于是。沧洲居士喜曰：“此亭数百年矣！传太守王纶将与倅弈，仙忽至，问姓名，不对，求弈，守才布八子，仙曰：‘守败矣’！问何故遽败，曰：‘吾子已当要路’。守果败，连弈皆败。仙出，报吹笛，郡前不见，随笛声所在，东追西奔，踪迹至楼上，惟见石镜题诗云云，末书吕字。而此吕仙亭所从始也。今非以石易木、以铅陶瓦，不能当八风以不朽”。即从提点罗大震、提举贾宗贵经始其事，砻坚砥顽、转山浮汉，于南楼重建之日，无何，梁四柱、壁三周，琅玕屹立，牖南向，璧玉玲珑，重檐碧霤，绣拱采椽，宛然道家石室也。室纵横各丈有奇，复为屋其侧以居临祀者，崔㟴覆压，遂欲与南楼争高。是役也，用中统钞若干、沧洲暨诸方助费者过半，余并出武当常住。既竣事，请记。或曰：“以回仙未离人间欤？城南老树，婆娑久矣！已离境欤？横江孤鹤，胡为乎来哉”！曰：“气形造化，聚散何常？道德性命，天地同久。仙者人所为也，则吾身乃仙佛鬼神会，而人不悟吾夫子不语神怪，时时语门人以周公之梦。梦亦吾心神明所为，而物从之。是蘧蘧栩栩之灵，炼之五百载而云从剑合，非尸假之圣贤欤？由古今仙寿推之，回翁周旋人间，尚何疑哉”！或曰：“回翁弃进士，从异术：学长生，悟禅悦法，身所在绵邈清遐，安能郁郁江汉之上”？曰：“武昌，城市之山林；黄鹤，仙人之旧馆。河华之云居虽远，庐山之雪迹如新。徘徊江湖，弭节中路，皆幽明情事所同有。遇无妄之疢、药以吾智；遇不时之旱，雨以吾仁；托诸幽感者，气类之从；见诸明效者，机用之妙也。藐姑射之山，物无疵疠，庚桑楚之尸祝社稷，尚何疑哉！于此缫藉，廛隐于此，而羽翼琳宫，岂丹青、木石、焄蒿、时会所能仿佛哉”！腔月笛之梅花，冰霜已晚；檐沧洲之瑶草，春日正长。老我淹留，庶几一遇焉尔。扶摇浩荡，庸缀芳期。沧洲郑氏名璧，字国瑞；助费者姓名，具载碑阴。
东海谣奉送宋大监降香海上天妃庙
作者：宋沂
朝代：元

东海鲤鱼摇赤尾，舳舻尽发江南来。帆樯出没蛟鼍窟，灵雨神风劳帝子。紫衣使者麾金幢，麒麟煖玉隐天香。元君昼下翠旗湿，百灵冉冉天吴立。使君骑马历东吴，吴中父老争迎趋。自言春涛漂白骨，官家下诏复征役。今年陇亩粳稻空，县官索租到疲癃。丁男登山拾橡栗，妻孥含酸向人泣。使君北来候神人，应怜赤子百忧集。明年海若不扬波，君归宣室当如何！
奉饯御史中丞汪公大司徒致仕归陇右
作者：宋沂
朝代：元

仗引绛驺中执法，镜悬清鉴大司徒。当今天子尊元老，自昔诸侯祖二疏。腊尽挂冠辞北阙，春来供帐出东都。魏舒就第施行马，薛广传家保赐车。德教万民蒙帝赉，王封四世赞皇图。翰蕃方国歌周雅，带砺河山著汉书。燕塞骅骝知故道，陇云鹦鹉识前驱。平泉草木芳华里，终日垂绅拥玉鱼。
寄马易之
作者：宋沂
朝代：元

近日淮南见马卿，新诗句句掇琼英。画船不肯留三日，先载东风过四明。自是风流爱鉴湖，木兰舟上倒金壶。鲈鱼莼菜恋乡国，马湩蒲萄忆帝都。
寄马易之·其一
作者：宋沂
朝代：元

近日淮南见马卿，新诗句句掇琼英。画船不肯留三日，先载东风过四明。
寄马易之·其二
作者：宋沂
朝代：元

自是风流爱鉴湖，木兰舟上倒金壶。鲈鱼莼菜恋乡国，马湩蒲萄忆帝都。
次韵答苏昌龄
作者：宋沂
朝代：元

二十四桥春雨晴，高斋日日读书声。寄来满纸□□湿，想见吹箫弄月明。倾盖清尊相为醉，盍簪白发可怜生。东风三月淮阴郡，写寄绸缪故旧情。
白鹤观次韵郑蒙泉呈朱仲文陈庶子
作者：宋沂
朝代：元

谁写《黄庭》一两章，碧桃花发日初长。欲求大药黄金鼎，先解明珠白玉珰。漠漠春阴连海气，迟迟云影度天光。群公共爱幽栖好，芝草瑶花杂众芳。
赠别黄德广赴都
作者：宋沂
朝代：元

江上相逢浑未久，忽对芳尊倾别酒。君向燕台万里□，我留吴会三春后。当年曾入承明庐，千官委佩侍金舆。此行剩拟《长杨赋》，何用频封光范书。
送傅与砺佐使安南
作者：宋沂
朝代：元

皇帝三年颁正朔，使君万里向交州。瑶池天阔龙光漏，铜柱云低蜃气收。陆贾独能持节往，终军因得弃繻留。幕中为惜悬河辩，毛遂归来坐上头。
送赵御史仲礼之任南台并简兼善达公经历元载王公用道孔公二御史
作者：宋沂
朝代：元

天子龙沙拜法官，议郎新戴辟邪冠。晓辞漠北冰霜重，秋到江南草树寒。谏疏频烦明主听，题诗长共故人看。应怜闾里诛求急，尚布朝廷礼意宽。幕下风清鸣一鹗，台端雪霁见双鸾。寥寥渡海三冬翮，烨烨凌空五色翰。晋代新亭苍藓合，梁朝旧寺土花残。石城慷慨悲袁粲，别墅风流忆谢安。千里凭高麾绣斧，几回揽辔并银鞍。诤臣事业须公等，努力明时匪素餐。
送逯都水赴海运万户
作者：宋沂
朝代：元

都水使者日边来，黄金虎符照漕台。笑持英簜入沧海，不比徐福求蓬莱。将军昔骑青骢马，风采桓桓丹阙下。紫髯如戟半成霜，议论精神更潇洒。今年运米发东吴，三百万石皆明珠。扬旗列戟耀云汉，伐鼓鸣金转舳舻。将军尚文今尚武，何物鲸鲵敢予侮。搀抢荡灭凋瘵平，报政归来奏明主。
题听秋轩
作者：宋沂
朝代：元
体裁：古风

憀慄夫何如，幽斋致虚极。相看数竿竹，更觉万籁寂。颢景逾清旷，天宇弥寥泬。凉飔发金奏，繁露漙玉滴。高梧庭鹤唳，衰蕙候虫唧。愿言凝耳韵，端居以游息。
题听秋轩
作者：宋沂
朝代：元

憀慄夫何如？幽斋致虚极。相看数竿竹，更觉万籁寂。颢景逾清旷，天宇弥寥泬。凉飔发金奏，繁露漙玉滴。高梧庭鹤唳，衰蕙候虫唧。愿言凝耳韵，端居以游息。
题澹斋
作者：宋沂
朝代：元

泠泠山下泉，谡谡松上风。松风吹我心，置彼山泉中。清深聊洗耳，汪洋因荡胸。时时酌玄酒，孰与甘醴同。张侯坐斋阁，尺宅如虚空。泊然濯尘虑，明德庶弥崇。
题燕士李叔成静怡精舍
作者：宋沂
朝代：元

守道岂忘世，脉脉重端居。旷怀不可极，清风生太虚。寂寂独无营，欣欣常有馀。童子启窗户，昼读孔氏书。窅然在隘巷，时来长者车。问我何栖迟，东陵未丘墟。矧伊幽州士，胡为卧空庐。答云各有志，素丝尚匪污。相从赋《黄鸟》，驾言歌《白驹》。凤兮或来下，愧彼狂接舆。
丙戌冬至衡阳食柑
作者：宋渤
朝代：元
体裁：古风

衡阳冬犹温，长至似春日。朝盘富笋蔬，夜砌响蟋蟀。白酒如玉膏，黄柑饱霜实。更阑裌衣坐，灯火不欲即。三年江之南，光景去如失。匆匆节序时，无岁宁家室。宗祏香火寒，牢醴谁致洁。三雏隔两地，不得遂顾恤。劳生分有数，敢但念安逸。不虞与求全，世或不可必。官事未易了，应止筋力率。漳东二顷田，亦粗给粳秫。
璜溪书院
作者：宋渤
朝代：元
体裁：古风

公馀雨方歇，策马城北郭。柳侯读书处，鱼鸟尚欣跃。凿池引泉流，种树满山脚。穷堂峙碧阜，风露栖轩箔。湘南富奇峰，湘山互经络。斯文自元气，万古犹如昨。相从二三子，暂解尘缨缚。廓我仁智心，饱此山水乐。
衡阳村院得杖材寄徐容斋
作者：宋渤
朝代：元
体裁：古风

放舟清湘波，系舟湘水曲。落日红露生，蔽映两岸绿。衲衣何处僧，揖客看修竹。攀缘入幽深，松桂荐芬馥。轻飙振裳衣，馀韵久回复。亭亭小梅花，却立野人屋。萧然方出林，碧玉万竿矗。敢攀箨龙新，请乞老枝蹙。诗翁澹古思，与汝交不渎。往登读书堂，清修配佳菊。
七月廿七日以考艺至福建水口驿驿官姚惠卿乃吾乡人有沐浴饮食之留而四明桂同德又先至半日以俟皆出望外喜而赋诗
作者：宋禧
朝代：元
体裁：古风

老去畏行役，病馀虑炎蒸。陟降云雾岭，奔趋风水程。去越影生桂，入闽叶凋蓂。浴垢水口驿，溯风山上亭。顾慰值乡彦，迟需谢文明。衰朽乐疏散，馀事非吾能。
七月廿七日在天界寺送炯用明还永乐寺
作者：宋禧
朝代：元
体裁：七言律诗

秋怀叙别立高台，晚色金银佛寺开。家问已劳三月望，舟行先向大江回。故乡苦乐令人忆，甘露登临待客来。白发满头今更短，东归山水定徘徊。
七月廿五日题崇安驿壁
作者：宋禧
朝代：元
体裁：五言律诗

到得崇安驿，初闻打鼓声。白衣知不悔，乌帽出相迎。考艺思前辈，明经愧后生。往还愁远道，老病重关情。
七月廿日与永兰亭纳凉极乐寺赠诗一首
作者：宋禧
朝代：元
体裁：七言律诗

江水苍苍江柳黄，闭门谁与坐茅堂。儒冠徵去容吾老，佛寺吟行得此郎。桐井浮瓜秋叶暗，荷池对竹晚花凉。可堪世界犹炎热，乐土同游意不忘。
万壑树声图
作者：宋禧
朝代：元
体裁：古风

层崖望不极，溪谷何巉岩。秋风起天木，奔泉落空潭。石林高下响，猿鹤韵相参。幽人恋岩穴，寂寞居山南。万籁慰衰暮，忘忧非酒酣。援琴写萧散，此乐吾所耽。
三山王叔婉世善堂
作者：宋禧
朝代：元
体裁：五言律诗

旧识王徵士，今登世善堂。青毡多过客，白首未为郎。作堰三山近，修堤百里长。传家有遗泽，乡井岂能忘。
三月一日再过杨氏嘉树轩与岑宗昭王起东杨生宗权对酒既用前韵再赋
作者：宋禧
朝代：元
体裁：七言律诗

半月春风两度来，杨家兄弟酒尊开。西轩已为吟嘉树，东阁那堪见落梅。此去绿阴还在眼，宁贪清昼更传杯。吾曹相过多深意，门径无令长绿苔。
三月一日在僧舍题山辉枯木图
作者：宋禧
朝代：元
体裁：七言绝句

南山落木耐高寒，野老关情仔细看。死去画图留宝地，残春花草近阑干。
三月七日留题黄草堂壁
作者：宋禧
朝代：元
体裁：七言律诗

我爱风流黄草堂，暮年重过惜春光。虚闻锦树烧银烛，不遇芙蓉见海棠。旧客关情愁远道，好花在眼醉斜阳。生同壬子头先白，莫怪高歌似楚狂。
三月予过邑之东山冯处士要予观郑先生所作东山指石图为题诗一首
作者：宋禧
朝代：元
体裁：七言绝句

白头春晚到东山，故旧相看有笑颜。邻县东山犹未识，眼明怪石画图间。
三月二日过陈处士家为题眠松图
作者：宋禧
朝代：元
体裁：七言律诗

惊蛰已过寒食近，元龙楼上看眠松。春来雷雨杂冰雪，冻合深山留卧龙。作画兴随阴壑迥，吟诗愁对暮云浓。子规啼处同谁听，花落芙蓉第一峰。
三月十六日会苏伊举于杨氏嘉树轩辱示见寄诗一首次韵酬之
作者：宋禧
朝代：元
体裁：七言律诗

老病生还九死馀，杖藜宁叹出无车。五年不见先生面，三径相逢处士居。芳草绿阴还自好，落花红雨已成虚。白头会合知谁健，见说灯前尚著书。
三月十四日夜宿周叔荣家留赠
作者：宋禧
朝代：元
体裁：七言律诗

自历风尘三十秋，重来海上为迟留。青春谁解看花去，白发真成秉烛游。远迹云山仍近榻，惊心海月正当楼。眼中诸友能相慰，旧日牙签尚肯休。
三月廿七夜与诸友宿孙尚质书舍
作者：宋禧
朝代：元
体裁：七言律诗

白头病叟归乡里，杖履清游及暮春。连夜城南随处宿，五更灯下有谁嗔。穿花送茗呼童子，隔屋闻鸡报主人。莫怪閒情太真率，去年辛苦在风尘。
三月廿三夜与张与权宿建初寺烛下为赋生意垣十四韵
作者：宋禧
朝代：元
体裁：五言排律

同宿城南寺，吟诗过夜分。为谁挥我笔，念尔好斯文。静里含生意，垣中谢俗氛。当阶春草长，入户妙香闻。清液看朝露，微酣倚夕曛。岂知愁似海，但觉气成云。濂洛堪传业，岐黄可策勋。天心常恻隐，世事谩纷纭。孰契鸢鱼妙，难同虎豹群。穷阴阳始复，残夜日将昕。至理从谁究，深衷为汝云。张灯破昏黑，得句慰慇勤。屡听城头鼓，长延鼎内薰。一时留胜事，明发报严君。
三月廿三日南门访柯逸人及还遇张与权偕过建初佛舍观画题诗之际与权出旧纸索诗为书五十六字
作者：宋禧
朝代：元
体裁：七言律诗

南郭春晴谷雨馀，为寻山客过郊居。留侯孙子归途遇，佛氏园林与世疏。频见赤松清梦里，同游宝地绿阴初。老夫已悟人间事，尔祖丹经愿起予。
与三山驿官陆公亮同舟至水口驿为题胡廷辉山水画
作者：宋禧
朝代：元
体裁：七言绝句

入闽贪看武夷山，箭急官船不得閒。水口题诗酬驿使，酒醒云影画图间。
与诸友宿城南即事
作者：宋禧
朝代：元
体裁：七言律诗

同宿城南有八人，送春个个惜残春。空中何物明灯烛，夜半高歌动鬼神。白雪满头犹激烈，缁尘在眼复酸辛。年华不及诸郎好，作赋吟诗齿发新。
与顾山人宿罗壁方氏停云楼赠诗一首
作者：宋禧
朝代：元
体裁：七言律诗

云屋山人云与游，十年为客海东头。蛟龙过处石窗冷，鸿雁来时水国秋。灯影独留罗壁夜，雨声长送玉山愁。桃花流水春阴里，白发关情共倚楼。
严氏苍云轩
作者：宋禧
朝代：元
体裁：七言律诗

我住城南对北山，子陵坟墓在山间。每思高节空回首，得见诸孙为破颜。乡里未寻书屋去，客途曾向钓台还。连年奔走头添雪，爱汝看云日日閒。
为倪原道题梅花画扇
作者：宋禧
朝代：元
体裁：七言绝句

江城五月见梅花，画扇风生月影斜。不怕高楼吹玉笛，凭谁寄到水西家。
为倪原道题王时敏画梅
作者：宋禧
朝代：元
体裁：七言绝句

繁花乱插酒船回，作客王郎醉莫哀。且向贺溪寻贺老，铁心作赋已成灰。
为倪道原题九老图
作者：宋禧
朝代：元
体裁：七言律诗

何代传来九老图，清平文物定何如。水中亭馆晴移棹，树下衣冠昼读书。阅世长于佳处住，论交不与少年居。可怜奔走风尘客，田舍归来白发疏。
为傅伯原题白云亲舍图
作者：宋禧
朝代：元
体裁：七言绝句

几年天际望云飞，日日思亲泪满衣。今日常山官舍里，白云朝暮在庭闱。
为周德如题郑山辉兰图
作者：宋禧
朝代：元
体裁：七言绝句

郑公去后我重来，二十年中白发催。留得故人图画在，周家芳草有花开。
为周铭德题春草图
作者：宋禧
朝代：元
体裁：七言绝句

濂溪孙子念庭闱，草色关情上客衣。绿暗故园归未得，梦中亦自惜春晖。
为奉古元题郑李二老合作兰竹图
作者：宋禧
朝代：元
体裁：七言绝句

李侯初上凤凰台，凤去能随日影回。空采幽芳思郑老，游魂春夜不归来。
为孙尚质题山辉翁兰蕙图
作者：宋禧
朝代：元
体裁：七言律诗

蕙花江上逢冬至，又见郑翁兰蕙图。落笔十年身后在，怀人三绝眼中无。阳回后土幽芳发，雪满阴崖众草枯。看画几番曾堕泪，题诗此日更愁吾。
为宋显彰题桐江钓隐图
作者：宋禧
朝代：元
体裁：古风

桐江钓丝长几寻，山高石出江水深。当时羊裘已无迹，今人谁得千载心。吾宗之中有才杰，家住桐江钓寒月。往年曾着从事衫，已觉绿蓑胜雨雪。开元相业不可期，人生行藏端有时。戎马惊心幸无恙，沙鸥在眼俱忘机。今岁逢君鉴湖曲，又复起身劳案牍。黄冠谩忆贺知章，老病怜予简书趣。子陵故乡秋梦多，归舟还向鉴湖过。在君客舍看图画，奈此云山江水何。
为山阴朱善之赋三山樵隐
作者：宋禧
朝代：元
体裁：七言律诗

昔日会稽朱太守，至今孙子住山阴。家声不耻为樵者，书卷还存济世心。山入云寒看虎迹，屋连夏木听莺吟。逢时衣绣非难事，苦学何愁岁月侵。
为岑西峰题耕云友西峰图二首·其一
作者：宋禧
朝代：元
体裁：七言绝句

山上晴云似白绵，随风渡水落平田。一犁有事春阴里，谁对林窗曙空眠。
为岑西峰题耕云友西峰图二首·其二
作者：宋禧
朝代：元
体裁：七言绝句

海上三山黛色连，西峰气势更超然。楼居相对青松树，琼岛飞来跨鹤仙。
为岑西峰题郑山辉画悬崖兰用其韵
作者：宋禧
朝代：元
体裁：七言绝句

胜地平生几度游，曾看翡翠立芳洲。西山高处花如玉，暮景闻香一倚楼。
为徐性全题万壑秋声图
作者：宋禧
朝代：元
体裁：七言律诗

谁爱玉山草堂静，画图尚见千古情。悬崖迢迢来涧道，隔林萧萧闻水声。西窗书卷白日暮，中天石壁丹霞明。何人远住万松下，百顷风潭堪濯缨。
为徐性全题顾山人天际归舟图
作者：宋禧
朝代：元
体裁：古风

佳期谅无失，归近心反劳。萧萧江树冷，落落云山高。孤舟来浩荡，所望非渔舠。风水协龟卜，秋来多浊醪。
为徐自牧题李侯墨竹
作者：宋禧
朝代：元
体裁：五言律诗

潇洒金闺彦，分明玉箸书。天机元不浅，绘事未应疏。持节风霜际，含香雨露初。江南相别后，清兴更何如。
为承汉德题渊明采菊图
作者：宋禧
朝代：元
体裁：七言律诗

高眠不道羲皇远，烂醉犹知晋室尊。三径有花归栗里，千山无路记桃源。去官彭泽皆真意，避世秦人亦寓言。老去忘忧忘未得，秋来采菊度朝昏。
为方允恭题顾山人龙门雪霁图
作者：宋禧
朝代：元
体裁：七言律诗

罗壁山形似金谷，今人谁继古人游。龙门雪色入鸟道，顾老霜毫追虎头。高情脱略风尘迹，远眼冥迷草木愁。客底敝裘能忍冻，画图不许世人求。
为方出翁题顾云屋大松图
作者：宋禧
朝代：元
体裁：七言律诗

去年写松小山下，今年写松罗壁中。千寻奇材拔厚地，两度苦吟愁老翁。羽盖青天落冰雪，龙门白日起雷风。虎头笔力今重见，神妙能分造化功。
为方处士题顾山人所作鉴湖渔隐图
作者：宋禧
朝代：元
体裁：古风

东南山水会稽好，鉴湖一曲归贺老。狂客幽人乐未央，酒船钓艇愁可扫。玄英先生懒作官，好与严陵写怀抱。垂竿竟入鉴湖中，着鞭不上长安道。古来谩说勾践都，越女色白天下无。千岩万壑有清气，相看未必如老渔。适志生涯万金藐，忘机身世片舟虚。功成颇怪鸱夷子，却载西施浮五湖。
为方景常题顾云屋兰亭图
作者：宋禧
朝代：元
体裁：古风

崇山气磅礴，群峰静仪刑。风泉泻霞峤，迢递委幽亭。溪林何濯濯，汀兰亦青青。良辰各有适，列坐集簪缨。胡独一时乐，而遗千载名。浮云变晨暮，山川久含灵。抚运嘅幽独，宁忘今古情。
为术者胡桂堂题山辉翁图
作者：宋禧
朝代：元
体裁：七言绝句

雨后相逢北郭生，谩将牛斗论平生。卷帘笑看闲花草，一度春风一度荣。
为杨仲容题柳庄
作者：宋禧
朝代：元
体裁：七言律诗

谁家柳庄溪水头，我来柳下维孤舟。柳花如雪送春去，杨子种田看水流。北悾阴凉足高卧，东皋邻近时一游。门前种柳似彭泽，世上有官愁未休。
为杨灌园题郑山辉天涯芳草图
作者：宋禧
朝代：元
体裁：五言律诗

春草生长坂，幽人竟不知。参差添翠羽，萧散长青丝。西日高低照，东风昼夜吹。画图非郑老，远道望渠思。
为杨生简兄弟题嘉树轩
作者：宋禧
朝代：元
体裁：七言律诗

轩前嘉树为谁栽，南国曾移此树来。孝子怀金寒果熟，德人比玉暖花开。侵凌冰雪宁无难，粲烂文章定有才。爱汝诸郎对书册，东家桃李自尊罍。
为汪复初题四明溪舍
作者：宋禧
朝代：元
体裁：七言律诗

丹山赤水洞天中，水出长溪似白虹。帘外莺声春树绿，潭边鸥影晚花红。汪伦酿酒能留客，李白题诗不负公。欲看丹经坐清夜，为予下榻候仙翁。
为沈生题画兰
作者：宋禧
朝代：元
体裁：七言绝句

为谁消瘦不禁秋，梦逐湘江日夜流。别后岂知腰带缓，寄来香佩只添愁。
为浦江郑仲涵题鸣鹤轩
作者：宋禧
朝代：元
体裁：古风

客舍炎蒸汗如雨，终日昏昏独无语。白头无复青云心，落月闻鸡卧茅宇。仙华山下神仙居，何人夜半长读书。高天凉风落松桂，鸣鹤在庭悾户虚。学仙归来几人在，尚想当时度辽海。人间父子喜团栾，谁似清门今不改。我怀好音知几秋，一琴欲往山中游。试觅康成书带草，看花何必到扬州。
为玉生题东轩
作者：宋禧
朝代：元
体裁：五言律诗

早起东轩坐，晨光海上来。乾坤谁久住，日月底相催。梅熟从今吃，松高自昔栽。后生须有用，书卷及时开。
为王云谷题王若水画
作者：宋禧
朝代：元
体裁：七言律诗

江南四月薰风凉，鹤发慈亲坐北堂。萱草花开百忧远，竹林笋生三尺长。野鹤哺雏依翠石，水禽得伴傍银塘。年光物色都堪画，此乐人间不可忘。
为王汉章题王山农画梅
作者：宋禧
朝代：元
体裁：古风

山阴狂客王山农，平生游戏梅花中。梅花解作忘机友，雪天月夜长相逢。腰围固有食肉相，忍饿惟知骂卿相。清癯仙质爱梅花，写神迥出缁尘上。汤杨墨迹世上传，山农与之争后先。只今片纸不易得，豪家岂惜黄金钱。推篷之图为谁作，烂熳千花竞交错。逸兴可发文章家，走笔花前风雨落。我昔避地留梅川，梅川孤舟花底眠。冰霜满眼昼无路，桃源谁送渔郎船。王家高堂对图画，白首忘愁了诸债。南风洒洒吹寒花，往事令人感时迈。
为王汉章题郑山辉李石楼合作兰竹图
作者：宋禧
朝代：元
体裁：七言律诗

冀北李侯多晚兴，江南郑老有春愁。风潭对影来溪曲，云谷闻香坐石头。会合可称双璧在，画图将见万金收。清华自古归王谢，所爱曾兼二美不。
为王生思诚题赵待制图画
作者：宋禧
朝代：元
体裁：七言绝句

云山相对垂纶客，白石齐晖树影疏。雨后谁嫌江水浊，早潮应有上滩鱼。
为王起东题李石楼墨竹遗胡达道
作者：宋禧
朝代：元
体裁：五言绝句

南窗冬至日，雨后看琅玕。为报梅川友，阳和转岁寒。
为老圃生题钱舜举画瓜
作者：宋禧
朝代：元
体裁：七言律诗

官路归来两鬓华，谁知老圃乐生涯。种瓜不作封侯想，攀桂犹称进士家。一卷画图兵后物，百年世事眼中花。炎天客过三山下，岂厌煎茶与设瓜。
为胡生懋题王时敏红梅画
作者：宋禧
朝代：元
体裁：七言绝句

去年京洛寸心酸，归到江南泪未乾。泣血只疑花溅泪，故园不作杏花看。
为苏养正题子猷访戴图
作者：宋禧
朝代：元
体裁：七言律诗

剡中秀异吾所思，剡中隐者多故知。平生扁舟未能往，幽兴及门空有期。雪夜劳人谁好事，秋风看画我题诗。只今莫说无安道，王许风流似晋时。
为赵子和题李太守墨竹
作者：宋禧
朝代：元
体裁：七言绝句

龙泉山阴君子堂，堂前竹影千尺长。李侯胸次似老可，炎天落笔南窗凉。
为赵德齐题林壑隐居图
作者：宋禧
朝代：元
体裁：七言律诗

每怀罗壁在城外，更爱草堂临水西。洛客曾将金谷比，杜诗偏向玉山题。重阳风雨看图画，暮景云林过杖藜。多谢眼青留下榻，自怜头白听鸣鸡。
为闻人生题郑先生李太守合作兰竹图
作者：宋禧
朝代：元
体裁：七言律诗

石楼写竹有书法，山辉作兰非画师。绝怜一老衰迟日，虚忆诸公全盛时。泽国凄凉今见此，玉堂文采旧称谁。流传后代应难得，肯与闻人玉雪儿。
为闽省掾刘宗海题瀛洲图
作者：宋禧
朝代：元
体裁：七言律诗

三山有客瀛洲仙，一住人间今几年。桑田变海望归路，天禄校书怀昔贤。颇怪令威成白鹤，还期太乙泛青莲。题诗为坐榕阴下，病叟南来也可怜。
为陈子范题后泉书舍图
作者：宋禧
朝代：元
体裁：五言绝句

雨后泉声急，云中树色昏。读书应早起，开户见朝暾。
为陈山人题顾云屋大松图
作者：宋禧
朝代：元
体裁：七言律诗

顾侯秀异天所种，胸中有此千尺松。深山大泽久藏器，层冰积雪当严冬。羽化登仙巢老鹤，楼居阅世对亢龙。小山桂树何年种，让尔独立青芙蓉。
为陈生子范题郑山辉东山指石图
作者：宋禧
朝代：元
体裁：七言绝句

未识东山已白头，徒闻指石俯江流。深秋邻县看图画，吟倚陈家百尺楼。
为黄克敏赋农隐
作者：宋禧
朝代：元
体裁：七言律诗

短褐力田山海间，春耕秋穫心自闲。饭牛身远虎狼窟，狎鸥梦空鹓鹭班。且复杀鸡留宿客，未须采药入春山。荒茅夹径草庐暗，邻舍有谁相往还。
义猫歌
作者：宋禧
朝代：元
体裁：古风

猫而人，二猫育子无疏亲，非知勉强其情真。人而猫，骨肉相残家难交，其面非若猫有毛。中州白家积仁义，猫有人心感和气。北平猫载昌黎文，人而无称良可愧。良可愧，负天地。彼猫为兽非我类，人胡弗如甘自弃。
九月十五日自三山驿还至怀安驿庐陵刘允恭以诗赠别次韵酬之
作者：宋禧
朝代：元
体裁：七言律诗

官船送客胜渔舠，千里凉风入布袍。秋院校文同点检，晴溪归路重游遨。月圆楚泽乡情远，水落闽关石势高。奇会翻成离别恨，暮年更怕往来劳。
九月廿三夜宿武夷宫烛下为魏松冈提点题闽中士大夫送归武夷诗卷
作者：宋禧
朝代：元
体裁：七言律诗

入闽远作三山客，回棹重经九曲溪。洞口仙人如有约，灯前诗卷为留题。苦吟岂似弥明句，昏照还资太乙藜。当暑送归吾不及，秋宵下榻听金鸡。
九月廿三夜留题武夷宫殿壁
作者：宋禧
朝代：元
体裁：七言律诗

大王峰下武夷宫，九曲溪边一径通。身到名山头已白，眼明秋日叶初红。神仙定在虚无里，兵甲曾栖澒洞中。秉烛题诗留过客，浮生踪迹似冥鸿。
九月晦宿王氏书舍早起即事有怀遁庵翁而喜有东归之音因赋诗一首
作者：宋禧
朝代：元
体裁：七言律诗

睡起西斋感物华，清秋重宿故人家。花开白槿兼红蓼，日出青云带紫霞。凫舄归来今有约，雁书传到定无差。每怀知已令人瘦，欢会谁怜暮景斜。
书怀四首·其一
作者：宋禧
朝代：元
体裁：五言绝句

晚云天上白，冬菊雪边黄。鬓发丝丝短，如何不肯长。
书怀四首·其三
作者：宋禧
朝代：元
体裁：五言绝句

老去须扶杖，冬来早着裘。翻思年少日，曾为病翁愁。
书怀四首·其二
作者：宋禧
朝代：元
体裁：五言绝句

饮少不得醉，吟多只自愁。关情胡处士，相过即相留。
书怀四首·其四
作者：宋禧
朝代：元
体裁：五言绝句

近日得心疾，遥遥夜不眠。怪渠天上月，明白照床前。
二月三日过姻戚倪氏深秀楼留宿赋诗一首
作者：宋禧
朝代：元
体裁：七言律诗

福地重来白发疏，仙标谁复好楼居。惊心世事三年后，照眼梅花二月初。解冻阳冈仍种橘，生贤后代每收书。君家积德由来盛，亲戚相过喜有馀。
二月八日雨中有作
作者：宋禧
朝代：元
体裁：古风

水南掩关坐，春雨生昼寒。一榻委文史，沉吟苦无欢。路阻玄鸟至，云海何漫漫。群生有常运，向背讵无端。惟兹穷巷士，静言聊自安。生缘谅已定，过忧徒永叹。
二月六日夜宿倪以道宅为题画梅
作者：宋禧
朝代：元
体裁：古风

春夜宿溪上，看花屡吟哦。珠玑宛在眼，其如粲者何。衰朽不自辍，秉烛褰青萝。冰雪融土脉，星月垂涧阿。别离在明发，于焉留短歌。
二月十二日即事书怀
作者：宋禧
朝代：元
体裁：七言律诗

新愁底与旧愁深，尘世犹关野老心。二月江村三日雪，百花时序半春阴。闭门实信袁安卧，步屧虚期杜甫吟。此际怀人徒自切，那能裹饭往相寻。
二月十六日过杨氏嘉树轩访三山岑宗昭
作者：宋禧
朝代：元
体裁：七言律诗

嘉树轩中久不来，新年窗户为谁开。生还再见三山客，老去同观二月梅。天际相思曾听雨，花前一笑为衔杯。清江难觅渔郎棹，醉后愁吟坐石苔。
二月四日久雨始霁过水北王大本家观山辉翁春草图为题诗一首
作者：宋禧
朝代：元
体裁：七言律诗

江上茅堂春雨多，春来野色竟如何。老夫朝朝望白日，隔水茫茫生绿莎。踏青屐齿畏泥泞，垂白鬓毛愁棹歌。何时乘我五湖兴，翡翠兰苕迎钓蓑。
二月廿日夜在城南僧舍题山辉翁春草图
作者：宋禧
朝代：元
体裁：七言绝句

春院重过一夕留，忽思郑老使人愁。更阑秉烛看图画，绿草红花我白头。
云山图
作者：宋禧
朝代：元
体裁：七言绝句

山中楼阁映松杉，云外金鸡啼翠岩。犹记百花深处立，露珠颗颗滴春衫。
五月十四日过平应仲书塾其夜至明日雨不止有怀蓝溪许月山化安真净源
作者：宋禧
朝代：元
体裁：七言律诗

天晴独跨蹇驴来，准拟书堂一宿回。野色几年违白首，雨声半夜落黄梅。南山树对高僧立，东浦花随处士开。亲旧有怀难晤语，出门流水没苍苔。
五月十日杨灌园留饮后清渔舍且用梅字韵见教予亦用韵酬之
作者：宋禧
朝代：元
体裁：七言律诗

长怀载酒为君来，梦里寒花一夜开。识字可期天禄阁，吐词何望广平梅。田园归处松三径，诗赋生涯水一杯。白首追从频有约，今朝又为扫苍苔。
五月十日访杨灌园于后清渔舍而唐景颜澄了然先生留饮至晚与了然还及汪尚志之门遇雨见留甚勤又置酒临昏而散乃用向所留题韵纪其事
作者：宋禧
朝代：元
体裁：七言律诗

梅天疏雨洒斜晖，水北平田白鹭飞。饮酒偶同诸客醉，吟诗相伴一僧归。茅堂会合谁知好，莲社交游更觉稀。暝色苦催花底散，南邻留客意难违。
五月廿八日为梅川罗翁题会稽俞景山山水图
作者：宋禧
朝代：元
体裁：七言律诗

关情俞老廿馀年，忽见画图东海边。阅世兵戈成死别，销愁山水觉渠贤。登高昔有穿云屐，访旧今无泛雪船。索我题诗罗处士，卷帘梅雨落梅川。
人日有作
作者：宋禧
朝代：元
体裁：七言律诗

新正雨雪数朝同，屏迹茅堂未觉穷。人日昼阴开晚照，老年寒极向春风。荆榛岂阻寻芳客，葵藿还亲避俗翁。元夕张灯看不远，试听箫鼓月明中。
今年春三月六日过东山哭故太守汪公柩公之子彦举留宿书楼其礼甚恭其意甚勤感叹之际以诗赠之
作者：宋禧
朝代：元
体裁：七言律诗

故侯遗爱民犹忆，有子承家我复过。徐孺生刍惭自缓，谢家宝树奈渠何。兵戈每觉东山远，弦诵还闻北里多。老去怜才情转切，灯前为汝赋菁莪。
代人挽汪太守二首·其一
作者：宋禧
朝代：元
体裁：七言律诗

深谷为陵路转迷，病躯无复计东西。心随归雁春天远，泪落啼鹃夜月低。汉史已知称召杜，周人谁复哭夷齐。生前不食甘冥寂，应许诸生奠只鸡。
代人挽汪太守二首·其二
作者：宋禧
朝代：元
体裁：七言律诗

对策妙年书万卷，承恩晚节粟千钟。生前未贵龙头选，死后才安马鬣封。曾为王风歌黍稷，定归仙境主芙蓉。野人洒泪甘棠下，尚忆当时雨露浓。
任从义寄惠新昌石鼎以诗谢之
作者：宋禧
朝代：元
体裁：七言律诗

石鼎斲来天姥骨，江头寄到野人家。难逢道士重联句，可待先生为煮茶。饥岁不堪烹故纸，老夫亦欲炼丹砂。得随采药寻仙去，却用相携入紫霞。
休宁任本立水南山房
作者：宋禧
朝代：元
体裁：七言律诗

水南山人读书处，溪光半浸松萝山。白云变化朝暮里，黄卷逍遥山水间。休从乃祖钓鳌去，好与山人骑鹤还。三山秋色净如洗，四海兵车今已閒。
倪安道一乐堂
作者：宋禧
朝代：元
体裁：七言律诗

高堂并坐白头亲，兄弟相看乐意真。对酒云溪金奏响，过庭华月锦衣新。兵前骨肉谁无恙，屋外田园况不贫。家庆从来最悭得，愿将爱日荅洪钧。
倪焕章藏翠轩
作者：宋禧
朝代：元
体裁：七言律诗

长松高竹覆春阴，小院开帘翡翠深。径转贺溪知几曲，枝巢越鸟见层林。清狂未羡黄冠好，少壮无愁白发侵。勋业关心书万卷，酒船何用客相寻。
元日书怀
作者：宋禧
朝代：元
体裁：七言律诗

未归城郭避车尘，且伴妻孥住海滨。腊月雨连元日雨，故乡人作客居人。鲁连东海谁携手，宁戚南山自托身。只有愁心耿长夜，已馀短褐对新春。
八月二日留题灵山庵灵山去福建省治十五里
作者：宋禧
朝代：元
体裁：五言律诗

江郭待期入，云山连夕留。星明俄近斗，露下不知秋。迢递逢僧语，虚空忘客愁。劳生真似梦，暮景愿回头。
八月十三夜史局儒士醵饮天界寺西庭叙别分韵得天字
作者：宋禧
朝代：元
体裁：古风

秋寺积黄叶，行见江月圆。众客感时迈，史籍已成编。迢递四方至，同舍非偶然。久集有分期，念之还足怜。醵饮际良夕，露坐望青天。明发各有适，羽鳞异天渊。少壮宜努力，衰病得生旋。酣咏在兹席，静言乃离筵。耿耿亦何为，且就残夜眠。
八月廿三日偕白云访西隐于龙泉山阁西隐将有四明之行与予语别遂赋诗送之
作者：宋禧
朝代：元
体裁：七言律诗

龙泉高处为谁登，曲径幽寻树下僧。黄叶又经秋夜雨，青鞋曾蹋岁寒冰。西来山阁随云隐，东去江船待月乘。邂逅浮生还惜别，吟诗落照倚苍藤。
八月廿三日至鼓山夙病复作述怀
作者：宋禧
朝代：元
体裁：七言律诗

山僧错唤病维摩，伛偻提携入薜萝。乡里自怜扶杖久，道途谁笑折腰多。度关峻岭应如昨，送客安车又若何。回首会稽云雾外，二千馀里费奔波。
八月廿二日过徐氏书舍观杨昭度所作壁上墨竹为之泫然因题诗一首
作者：宋禧
朝代：元
体裁：五言绝句

可人今已矣，尘壁见琅玕。老泪为渠落，西窗秋雨寒。
八月廿五夜为人题画梅
作者：宋禧
朝代：元
体裁：七言绝句

曾寻春信踏层冰，老去愁多白发增。谁料秋风黄叶夜，寒花影照绿窗灯。
八月廿五夜宿凤亭夏叔方遗安室听王时敏鼓琴夜分不寐叔方求诗题其素壁为书短歌一首
作者：宋禧
朝代：元
体裁：古风

夕阳之东秋水西，梧桐不见叶萋萋。谁怜今夜凤亭客，一曲琴弹乌夜啼。洞门白雪照灯影，阿阁清时看凤栖。古往今来足相忆，綵笔好将桐叶题。
八月廿五日题梅画之际俄有蜜蜂自灯前飞集画上再赋绝句一首
作者：宋禧
朝代：元
体裁：七言绝句

灯前勾引蜜蜂来，应为寒花夜半开。却怪蓬莱花鸟使，月明今夜在瑶台。
八月廿六日游梅川长庆寺有感
作者：宋禧
朝代：元
体裁：古风

古寺历尘劫，空山见清秋。木叶日夜落，海气东北浮。涤烦憩微迹，望远增隐忧。行吟瓦砾间，盛观焉可求。草露岂常湿，岩云亦暂留。转思学仙者，脱身事长游。在在曷自苦，起灭同浮沤。
八月廿六日雨止游鼓山灵源洞至天风海涛亭赋诗一首
作者：宋禧
朝代：元
体裁：古风

云卧已三夕，山行欢百灵。西林日华赤，南涧秋草青。仙佛宛如在，笙磬谁与听。陟降循水曲，窈窕度岩扃。风涛忽在目，飒爽敞孤亭。茗饮助幽赏，世外便独醒。尚瞻紫阳翰，不随霜露零。闻见慨今昨，思惟著仪刑。远来慰衰朽，奇览遗昏冥。但愧无闻者，凡迹同浮萍。
六月二日胡处士宅前即事
作者：宋禧
朝代：元
体裁：五言绝句

水边杨柳下，雨后晓风前。坐看平田绿，关心大有年。
六月十日过极乐寺写怀
作者：宋禧
朝代：元
体裁：古风

绀园草树绿，清飙朝暮凉。当暑出阛阓，憩此独徜徉。过客适邂逅，遨游山水乡。晤语广居下，隐忧忽遗忘。况复霖雨馀，市津来米航。丰年足慰意，抚运念平康。乐土亦何远，伊谁望西方。
六月喜雨有作
作者：宋禧
朝代：元
体裁：七言律诗

大雨时行六月天，旧疑月令信今年。秋前共喜先完廪，夏至曾忧未种田。市价减钱吴下米，江行有水浙东船。苍生已免填沟壑，皓首犹知对圣贤。
兰室
作者：宋禧
朝代：元
体裁：五言律诗

幽人种芳草，宛在书室前。天香熏夕寝，琴曲入春弦。耿耿同心友，飘飘遗世贤。相逢曾解佩，山泽往来便。
兰石图
作者：宋禧
朝代：元
体裁：七言绝句

明珠翠带倚秋风，石上云生暮色中。漠漠度江吹作雨，为谁飞傍楚王宫。
兰石雨竹图
作者：宋禧
朝代：元
体裁：七言绝句

又别春风翠羽衣，天涯今向雨中归。翻思解佩江皋日，玉气为云恋落晖。
再题皆山楼
作者：宋禧
朝代：元
体裁：七言律诗

高楼百尺坐元龙，客到山间度几重。云薄霏霏含翡翠，窗虚面面见芙蓉。空中书寄仙人鹤，月下诗成佛寺钟。三十六峰都在眼，登临更忆最高峰。
冬十月过上林乡为岑孝廉题郑山辉杂画就用其韵
作者：宋禧
朝代：元
体裁：七言律诗

重过岑家怀郑老，画图岁晚见春荣。芝兰玉树昔同赏，山泽布衣今独行。十月谁怜众芳歇，上林曾听早莺鸣。南楼日色令人爱，洗砚题诗重有情。
冬夜书怀
作者：宋禧
朝代：元
体裁：七言律诗

海边积雨客愁长，底事高楼有月光。酒醒只疑天欲旦，乌啼犹苦夜多霜。遣怀诗赋添华发，在眼山林缺草堂。欲问君平无觅处，暮年人事付茫茫。
冬至前一日宿永乐寺水竹居次郑山辉吴主一壁间倡和韵
作者：宋禧
朝代：元
体裁：五言律诗

寒过冰上客，阳复地中雷。宇宙兵车静，山林佛寺开。旧交多死去，久别始重来。知已三更语，倾心一宿回。
冬至后三日留题方允彰南楼
作者：宋禧
朝代：元
体裁：七言律诗

方氏楼居两度过，南山在眼兴如何。众丘皆作儿孙拜，乐土犹闻父老歌。爱日当楼书满榻，寒溪绕竹水盈科。阳生幽谷人重到，更待中秋月色多。
冬至日为杨生题李松云墨竹
作者：宋禧
朝代：元
体裁：七言绝句

至日经过江上宅，竹枝含翠出南墙。岁寒莫道风霜苦，已觉南窗日影长。
凰山范氏碧梧轩
作者：宋禧
朝代：元
体裁：七言律诗

范家从来有贤母，东汉流风东海边。孤儿当室凤雏立，寡妇下帷梧叶连。高冈日射文明地，阿阁云飞咫尺天。头白无愁看玉树，旧书长在绿阴前。
刘伶荷锸自随图
作者：宋禧
朝代：元
体裁：七言绝句

独醒甘葬江鱼腹，怪杀先生醉似泥。死去解忘身后事，小童长锸岂须携。
十一月十二日过竹山胡氏书舍观王时敏梅画赋诗一首
作者：宋禧
朝代：元
体裁：七言律诗

竹山书舍王徵士，长说邻翁与往来。翰墨曾挥银烛夜，儿郎总慕玉堂才。故人一去云霄远，老我初过岁月催。冬日南窗对图画，梅花临水为谁开。
十二月廿九日承滑撄宁先生韦惟善与乡中诸亲友以予初度之辰致礼见过因赋诗一首奉谢
作者：宋禧
朝代：元
体裁：七言律诗

老去欢娱复几人，岁寒山郭对黄尘。艰难人事都非旧，贫贱交情倍觉真。除夜敢因初度饮，同心故向暮年亲。城南行共千花笑，已有江梅著早春。
十二月廿五日送赵鸣玉以其所画游南山
作者：宋禧
朝代：元
体裁：七言律诗

雪满空山二尺深，可人独步费幽寻。政同沙漠餐毡厄，岂有山阴返棹心。不惜衾裯换斗粟，谁言图画直千金。南山亲旧知吾意，除夜归来听好音。
十月一日早发广信玉溪驿舍次桂同德韵
作者：宋禧
朝代：元
体裁：七言绝句

趣罢行装未出城，玉溪驿舍烛花明。五更归梦千馀里，吹醒悲笳第一声。
十月十一日兰溪道中感怀二首·其一
作者：宋禧
朝代：元
体裁：七言绝句

清溪红树夕阳边，缓步平滩带画船。曾听醉眠居士说，只今诗兴似当年。
十月十一日兰溪道中感怀二首·其二
作者：宋禧
朝代：元
体裁：七言绝句

醉眠居士已仙游，归自闽中我白头。经过江山得诗句，晤言更有此翁不。
十月十三日至浙江驿候潮而渡有半日之留表忠观去驿一里许土人无有识之者驿使毛和仲金华儒家子也独能以表忠为言遂导吾入游焉感而为赋绝句二首·其一
作者：宋禧
朝代：元
体裁：七言绝句

浙江驿使毛和仲，云是金华诗礼家。谁识龙山表忠观，独能引客入烟霞。
十月十三日至浙江驿候潮而渡有半日之留表忠观去驿一里许土人无有识之者驿使毛和仲金华儒家子也独能以表忠为言遂导吾入游焉感而为赋绝句二首·其二
作者：宋禧
朝代：元
体裁：七言绝句

苏公文翰表忠碑，山下居人识者希。旧观有基黄叶满，可怜断石带清晖。
十月晦日与诸友过叶伯泰隐居
作者：宋禧
朝代：元
体裁：古风

出门风日暄，野趋慰徒步。行行五里馀，访旧寂寞处。隐居隔青烟，涉津向红树。幽人不在家，童子留客住。为寻主翁归，北里复东渡。乃从南山还，衣巾认中路。匍匐趋柴门，欢喜见情素。止渴得土酥，充饥思薯蓣。厚意愧吾曹，为馔鸡黍具。望外出陈醪，房中藉贤妇。遂令周孙徒，痛饮不欲去。独醒笑老夫，徒自耿忧虑。人生欢会难，万事皆有数。今春曾此游，重来岁云暮。白白潮入川，青青蔬在圃。时序虽有移，郊墟但如故。平生麋鹿姿，膻腥非所慕。裹饭倘同襟，有怀即相顾。
卫公鹤题画
作者：宋禧
朝代：元
体裁：七言律诗

卫公好鹤鹤乘轩，玉露金风洒羽翰。鹤寿可期千岁永，君恩曾使万人看。缟衣忽与缁尘暗，清梦空留白雪寒。松下仙翁能跨汝，瑶台一望月团团。
即事
作者：宋禧
朝代：元
体裁：七言绝句

今年臈月尚无雪，门外垂杨绿叶长。一夜海潮河水满，鲈鱼清晓入池塘。
即事
作者：宋禧
朝代：元
体裁：七言绝句

枣心入火解开花，银烛当宵惜岁华。花下十年思结实，深秋游子未还家。
即事
作者：宋禧
朝代：元
体裁：七言绝句

雕笼绣羽不知愁，閒立西风倚画楼。别树飞来头白鸟，惊心日影动帘钩。
即事戏作
作者：宋禧
朝代：元
体裁：七言绝句

东家借得蹇驴骑，中路苍头竟夺归。岂识主人朋友意，早年裘马共轻肥。
叶贵中自天台还临濠寓所正月晦舟过馀姚江上与予别五载而会话旧之际悲喜交集因赋律诗一首寄题其寓所曰竹居者末意盖有所祝也
作者：宋禧
朝代：元
体裁：七言律诗

濠梁种竹已成林，客舍凭渠伴独吟。蝶化南华春梦短，鹤归东海暮愁深。别来每得平安信，老去重倾故旧心。江上雷声交二月，锦绷为汝忆抽簪。
同滑先生饮酒周氏荼蘼亭分韵得堂字
作者：宋禧
朝代：元
体裁：七言律诗

总爱琼芳恋夕阳，南邻老子最彷徨。惜春几度行花径，携酒先期过草堂。天上梦回青琐闼，月中愁破白霓裳。百年旧物兵馀见，莫遣清阴出粉墙。
吕山人养父歌
作者：宋禧
朝代：元
体裁：古风

剡中吕翁能养父，父今行年九十五。朝朝尚啖肉一斤，远胜张公饮人乳。吕翁爱日心何如，一喜一惧瞻桑榆。但愿亲如广成子，沃洲住似崆峒居。我与吕翁齿相若，每忆高堂泪空落。人生由来命不同，短歌徒为吕翁作。
吴尚志萧自省而下七人九日自三山驿饮罢登乌石山分韵序别以五字十句为率得尽字
作者：宋禧
朝代：元
体裁：古风

文饮从醉吟，旅游资汲引。升高力已疲，览胜欢未尽。乌石会何如，龙山迹难泯。视昔均有怀，此别良不忍。采菊惜兹辰，行当还旧隐。
周信原南溪草堂
作者：宋禧
朝代：元
体裁：七言律诗

南市津头春水生，南溪一里上流清。堂前日夜生芳草，海角平安过大兵。先世图书犹在眼，故乡山水更关情。出门舟楫元非远，问柳寻花及晚晴。
周氏木香亭
作者：宋禧
朝代：元
体裁：七言律诗

城南周氏木香亭，人倚栏杆眼为青。照夜白华春澹澹，生凉绿叶昼冥冥。月明不怕缁尘暗，露重能令宿酒醒。谁向东家看芍药，愁来箫鼓不堪听。
和韦惟善登龙泉山舜江楼二首·其一
作者：宋禧
朝代：元
体裁：七言律诗

绝顶曾题处士诗，后来丞相有心期。都知在眼为霖雨，谁向天心听子规。北客远来文似锦，南人老去鬓成丝。相逢倡和春云里，此日登临异昔时。
和韦惟善登龙泉山舜江楼二首·其二
作者：宋禧
朝代：元
体裁：七言律诗

山郭遗民忆有虞，江楼落日�苍梧。登高能赋韦公子，在昔成名叶大夫。南浦农蓑云万顷，东桥渔网柳千株。眼中风物还淳朴，未让桃源入画图。
唐马图
作者：宋禧
朝代：元
体裁：七言绝句

双树阴浓两马肥，春来沙苑又春归。何人对坐怜芳草，绿映红衣与白衣。
唐马图
作者：宋禧
朝代：元
体裁：七言绝句

身上青云照地光，御沟春水落花香。霜蹄只蹋长安道，泣血空闻古战场。
喜柯氏复旧物为赋诗一首
作者：宋禧
朝代：元
体裁：七言律诗

奎章博士丹丘公，辉赫声名天历中。遗像还家兼旧物，佳儿隔世识先翁。赵人犹喜归全璧，鲁史曾书得大弓。好义今闻唐处士，解忧孝子寸心同。
四月二日过郑生朝益书舍既晏遇雨生为煮笋具饭饭罢以李太守墨竹求予题诗
作者：宋禧
朝代：元
体裁：七言绝句

晚食留人因煮笋，雨窗看画为题诗。谁知北郭销愁日，岂似筼筜喷饭时。
四月十五日偕岑宗昭胡斯美及其从弟斯敏游宿竹山精舍明日题诗于壁而还
作者：宋禧
朝代：元
体裁：七言律诗

龙潭桥西山谷中，茅屋住者皆樵农。兵前送官大木尽，春后斸笋高峰重。同行何人黑漆发，精舍有佛黄金容。三更月明五更雨，子规来叫门前松。
四月十五日过东洲书舍见橘花赋诗一首
作者：宋禧
朝代：元
体裁：七言绝句

东洲之东千户家，种橘五株开白花。更栽九百九十五，胜似故侯多种瓜。
四月廿九夜宿杨氏嘉树轩
作者：宋禧
朝代：元
体裁：七言律诗

前月城南连夜宿，今宵水北对花眠。梅天未食杨家果，夜雨都耕舜水田。恶客不来成好梦，大兵已过重丰年。酒醒得句呼灯烛，一丈红葵在榻前。
四月廿九日为杨生士立题其先父昭度画竹
作者：宋禧
朝代：元
体裁：七言绝句

昔日曾怜虎豹姿，今年忽见凤凰枝。可怜对雨思君子，正近梅天五月时。
四月廿九日过杨氏嘉树轩见红葵盛开赋绝句一首
作者：宋禧
朝代：元
体裁：七言绝句

窗外花开一丈红，南风摇动绿阴中。倾阳心曲何人见，雨打梅花白发翁。
四月廿八日即事一首贻胡斯原
作者：宋禧
朝代：元
体裁：古风

晨飧止东院，晚食留西居。水滨坐啜茗，柳下观钓鱼。无事乃为乐，所得良有馀。缅思征途者，去去将何如。
四月廿八日川上晚咏示胡斯原
作者：宋禧
朝代：元
体裁：古风

落景在平野，森木翳横川。清风度叶下，行行水纹连。光影眩凡目，游鳞跃青天。静叟晚食馀，为憩高门前。诸生慰孤抱，待客父兄贤。汤茗与笔简，随需相后先。浮踪良可叹，所驻亦偶然。我衰已皓首，抚运还自怜。勉哉后生者，无恃毛发玄。
在小山题画梅
作者：宋禧
朝代：元
体裁：七言绝句

桂枝留客小山中，作赋曾闻汉八公。今日观梅动诗兴，小山谁忆铁心翁。
在梅川为人题画梅
作者：宋禧
朝代：元
体裁：七言绝句

梅川梅雨阻归人，看画题诗过一旬。却忆去年冰雪后，回舟花送一枝春。
在贺溪题时敏画梅
作者：宋禧
朝代：元
体裁：七言绝句

半月看花住贺溪，王郎几度醉如泥。无端驿使徵求急，东阁吟诗不暇题。
在闽省试院次韵主文旰江吴尚志述怀之作
作者：宋禧
朝代：元
体裁：古风

妙化鱼跃渊，流光蛇赴壑。出书洛川龟，阅世辽海鹤。文运复有兴，儒行固无薄。持衡宗楚材，盍簪集闽郭。謇予素愚蒙，老至焉有觉。伴食愧膻腥，还山忆藜藿。
垂柳双燕图
作者：宋禧
朝代：元
体裁：七言绝句

多情双燕不同飞，绿暗章台柳叶肥。巧向垂丝低处立，回身风动旧乌衣。
大浪滩
作者：宋禧
朝代：元
体裁：七言律诗

大浪滩头大雨来，楼船不放四窗开。低流江水来如箭，直下山泉响似雷。岂怕晚凉行李湿，只愁秋热简书催。白头涉险缘何事，考艺南闽愧俊才。
天台谢用文寄惠竹扇以诗谢之
作者：宋禧
朝代：元
体裁：七言律诗

竹皮作扇出天台，情重幽人远寄来。蕉叶已经寒雪长，桃花徒趁暖风开。十年尘俗怀高节，三伏炎蒸见异材。问讯仙翁总潇洒，夜凉明月在瑶台。
奉和危先生送浩秋江还龙泉寺
作者：宋禧
朝代：元
体裁：七言绝句

长江秋晚照清晖，犹忆江花送白衣。千里舟归先后客，今朝山阁看鸥飞。
孤云曲为韦惟善作
作者：宋禧
朝代：元
体裁：古风

孤云度江江北来，江南二月百花开。锦衣笑看綵衣舞，忆昔关心乌夜啼。乌夜啼，不肯栖，五更绕树飞千回。有儿头白早，来栖凤凰台。仙家宝树红果熟，口衔丹砂凌劫灰。劫灰已冷甘雨来，孤云高出杨花泥。
宿陆氏山庄
作者：宋禧
朝代：元
体裁：七言律诗

故旧相招为放舟，上林佳处得重游。西家客过东家宿，仲氏情同伯氏留。夜坐竞歌三叠曲，春归只在五更头。自怜白发浑无寐，银烛分明照客愁。
寄宋景濂先生三十韵
作者：宋禧
朝代：元
体裁：古风

相处才数月，相违已三年。人来即问讯，矫首玉堂仙。尺书固邈邈，寸心每悬悬。孰谓金兰契，而如萍梗然。忆昨被殊渥，草茅倏牵连。平生坐环堵，岂意乘官船。修史与末役，乏才愧群贤。强述外国传，荒疏仅成篇。赖有班马手，笔削容巨编。素餐窃恐惧，衰疾频缠绵。小几聚药裹，空床重艾烟。旅邸命如线，仁人俱见怜。同舍既足藉，同姓尤惓惓。早晚辱安慰，残喘聊自延。凉风送越柁，而得归园田。当时十八士，去留各有缘。中秋佛寺里，明月照离筵。后夜复叙别，惨戚灯影前。赠言诺教诲，有暇寄江边。缥帙已拜惠，所获尚未全。去年撄宁叟，往还情为传。我亦□行迈，南闽涉山川。考艺非所任，冒往谁舍㫋。知已谅兴闵，疲驽讵胜鞭。鬓发日已短，贫病无由痊。策杖山野间，静旷庶相便。击壤或歌咏，忘忧临涧泉。缅怀青云彦，文会滥随肩。作诗谢畴昔，一一莫能专。诸公倘垂爱，契阔宁我愆。
寄滑撄宁三首·其一
作者：宋禧
朝代：元
体裁：七言绝句

中秋虚约海边来，时序惊心白发催。吟到桂花愁未了，放怀更待菊花开。
寄滑撄宁三首·其三
作者：宋禧
朝代：元
体裁：七言绝句

江山荒落未应愁，草木知名对晚秋。谁道岁寒添寂寞，梅花处处可回头。
寄滑撄宁三首·其二
作者：宋禧
朝代：元
体裁：七言绝句

只鸡斗酒入江城，稍见秋江怅望情。不信劳生长偪仄，海边有日听车声。
小山陈氏清晖楼
作者：宋禧
朝代：元
体裁：古风

层构谢嚣溷，凭陵高旷间。出日离东岭，归云度西山。山溪被光景，林木霁容颜。阳明净可挹，而无阴翳删。仙居复谁好，游子纡佩环。朝跻足澄观，夕眺慰馀閒。于焉释烦虑，讵谓忘人寰。万化一冥合，经心秋雁还。
岑氏联桂东楼
作者：宋禧
朝代：元
体裁：七言律诗

君家双桂上林中，念尔长思两伯翁。诸老神游明月夜，高楼影接广寒宫。殿前作赋知谁敌，花下吟诗笑我穷。头白羡君才力盛，尚看玉兔立秋风。
峨眉春晓图
作者：宋禧
朝代：元
体裁：五言绝句

日出扶桑远，云飞叠嶂深。高台人起早，半月恨春阴。
崔氏万松山房
作者：宋禧
朝代：元
体裁：七言律诗

扬州城外松万株，谁葬此丘崔大夫。生贤总是廊庙具，济世岂同山泽癯。秋干巢云来海鹤，春花啄露集台乌。当年读礼关心处，举目难忘室一区。
川上即事
作者：宋禧
朝代：元
体裁：古风

婉婉双白鹅，晚凉浴河水。野翁怯隐忧，临流书未已。平生懒学书，老至随笔耳。鸟迹谁复观，月光在沙觜。
己酉冬还自龙河浦王汉章宅元夕宴集铁字韵诗
作者：宋禧
朝代：元
体裁：古风

新年会饮元夕节，秩秩宾筵日中设。满座乌巾异昔时，在眼华灯待明月。江梅尚觉花恼人，野老谁言心似铁。当杯酣咏不成章，岁晚孤吟客归越。
庚戌秋在闽中为新安郑居贞题练溪渔隐图
作者：宋禧
朝代：元
体裁：古风

澄江如练人如玉，何年矶头结茅屋。垂竿已喜唤渔郎，脱屣岂须称宦族。秋风萧条来远天，沙际芦花吹白绵。钓月不愁中夜冷，系舟可傍西岩眠。远忆当年子真叟，手把一犁耕谷口。只今孙子谢簪缨，千载相知寸心否。会稽野老游南州，子亦去家成久留。画图在眼为歌咏，思乡共立三山头。
张介夫画山水
作者：宋禧
朝代：元
体裁：七言绝句

衮衮云连叠叠峰，孤舟泊近水边松。游人桥畔看飞瀑，楼阁桃花隔几重。
张氏梅花坞
作者：宋禧
朝代：元
体裁：七言律诗

粉墙如雪花如云，花间月色白纷纷。曾留野兴老夫宿，更爱天香春夜闻。皓首彷徨诗未就，绿衣歌舞酒初醺。堪笑西来叶处士，到今犹为索吾文。
归雁
作者：宋禧
朝代：元
体裁：五言律诗

归雁离南海，翩翩向北飞。青春愁送目，白发泪沾衣。万里渠能往，孤云梦已违。关山今夜月，应为照清辉。
徐氏怡怡轩
作者：宋禧
朝代：元
体裁：七言律诗

人间兄弟几家好，伯仲埙篪自古希。我向梅川行野色，君开竹户接朝晖。隔河鸡犬舂声急，绕屋田园豆叶肥。更喜诸郎秋共被，吟诗酌酒为忘归。
徐氏瞻绿轩
作者：宋禧
朝代：元
体裁：五言律诗

绿竹似君子，长年不厌看。沉吟风雨夜，牢落雪霜寒。开径连书屋，临流足钓竿。眼中高节在，早晚候平安。
怀纪大璞
作者：宋禧
朝代：元
体裁：五言律诗

闻说芝山老，虚名只累身。城居长借榻，官事苦劳人。二妙陪寒夜，孤舟别早春。归来诗卷好，江海尚缁尘。
悼蓉峰处士
作者：宋禧
朝代：元
体裁：七言律诗

处士年高太史宅，仙华山坠少微星。客车送柩过千两，子业传家重六经。山气犹疑风肃肃，溪光长见水泠泠。从来同姓多伤感，三诵哀章涕泪零。
慈溪人求诗赠医者章敬德
作者：宋禧
朝代：元
体裁：古风

三年艾可得，八载诗未成。此事太迂阔，吾怜东海生。病肺一年苦，对酒甘独醒。谁能愈其疾，酬德非常情。良医有章子，方寸冰雪清。珠玉文字重，羽毛金帛轻。作诗以为报，艺苑寻簪缨。迁延岁月久，坐见兵甲宁。今秋我为客，迢递闽中行。新冬始回棹，心气犹未平。过门客难谢，茅屋鸡犬鸣。索诗如索租，衰朽讵能胜。贾岛诗思拙，得句双泪零。百篇遇太白，但用斗酒倾。如何迫我甚，两耳闻风声。老至疾易作，采药隔沧溟。空言适为累，浮生安足凭。章子倘念我，妙诀全神形。岁晚东海上，有约当合并。
挂剑台行
作者：宋禧
朝代：元
体裁：古风

泗水日夜流，千古流不休。谁为挂剑台，名声闻九州。九州行人泗水过，北来南去瞻嵯峨。乃知挂剑一时事，剑与古人名不磨。古人重知已，九鼎何足比。况是三尺铁，肯背生与死。徐君爱剑口无语，季子心中业相许。生死知心上国回，剑挂坟前泪如雨。坟前今有台，季子不复来。当时宝剑安在哉，无乃一夜随风雷。君不闻歌风台上赤帝子，宝剑龙吟哭蛇鬼。神物变化从何来，整顿乾坤须仗尔。呜呼神物去就，上天所使。隐见不常，获者有几。吾知宝剑勋业多季子，徐君焉得而有此。沛县台高风大起，风起云飞连泗水。守四方，得猛士。台兮台兮，可徒挂剑而已矣。
挽汪太守二十韵
作者：宋禧
朝代：元
体裁：五言排律

五马人生贵，三衢岁贡奇。贤能真间有，名节固无亏。伏枕吾乡日，忧天故国时。病来辞药裹，死去了心期。既觉黄粱梦，难求白璧疵。汉庭曾有策，周室岂无诗。谁忆天人对，空怀黍稷悲。杀身多进士，报主足为师。同辈公无愧，纯臣世不疑。当书班固笔，已撰蔡邕碑。旧治三遗爱，凡民百尔思。桐乡知负土，蒿里望归旗。有子恩情切，逢人涕泗垂。孝思难夺志，哀挽谩修辞。山郭迎棺久，江船上濑迟。秋风鸣驿树，朝露泣园葵。华表今闻鹤，佳城旧卜龟。幽明俱已尽，魂魄更何之。神道停飞盖，仙游看奕棋。洞天虽可乐，官舍肯相遗。
新岁岑处士见访
作者：宋禧
朝代：元
体裁：七言律诗

去年海角往来频，多谢高情洗客尘。别后岁寒江竹老，愁中春煖野花新。西楼为下青灯榻，南郭能寻白发巾。江水云山犹在眼，何时耕钓得相亲。
新正即事
作者：宋禧
朝代：元
体裁：七言律诗

日色相催暖气回，千家寒尽旧炉灰。南山腊雪新年在，东海春潮昨夜来。野老独登高阁望，江梅远背故人开。感时怀抱无今古，强学诗翁近酒杯。
方氏山意楼
作者：宋禧
朝代：元
体裁：七言律诗

山意冲寒欲放梅，杜陵诗句为谁裁。南山种树人犹在，东阁看花客再来。风煖小春能自耐，雪深残腊未须开。早年访旧曾同宿，白发题诗愧不才。
春夜曲
作者：宋禧
朝代：元
体裁：古风

银塘奇峰叠群玉，柳色暗连流水绿。十二仙桥半月光，翠阁青鸾鸣紫竹。词客酒污宫锦袍，题诗画屏照兰膏。红袖当筵罢歌舞，凤咮泉乾春笋劳。酣吟为系珊瑚树，乌啼西墙未归去。众宾别院引明烛，堕翠遗珠百花路。暖云气密鸳鸯衾，不惜千金惜寸阴。梦中寒雪侵天冷，窗外杨花满地深。
望雪
作者：宋禧
朝代：元
体裁：七言律诗

荒村腊月十三日，雨后出门泥半乾。欲雪未雪云叶乱，似暮非暮风华寒。敝裘在箧一冬暖，遗蝗入地千尺难。今夜不知多少雪，闭门忍冻有袁安。
杨妃菊歌代人次柳宗岳韵
作者：宋禧
朝代：元
体裁：古风

秋花颜色如春花，过客看花停小车。玉环一去不复返，游魂血污愁天涯。当时昭阳第一人，沉香亭北酣暮春。三郎眼眩倾国色，惟闻芍药疑太真。金桥夜入嫦娥宫，丹桂当秋香露浓。晚节黄花想如旧，同时不羡芙蓉红。何曾赏菊对妃子，歌词新进供奉李。从来邪正莫相干，秋花羞与春花齿。渔阳鼓响铁骑嘶，繁华一夜随霜蹄。妖芳在眼恨如海，清秋独立风凄凄。金钱态慰彭泽令，爱却中央颜色正。赪颜只合屏荒畦，旧族宁容杂三径。谁于隐逸加丑名，覆邦尤物安足称。白发黄花镇相得，故园拟作归来亭。
杨氏万竹楼
作者：宋禧
朝代：元
体裁：七言律诗

童子曾登万竹楼，题诗今作暮年游。老苍不见诸君子，丧乱犹惊四月秋。悾户青云通窈窕，儿孙锦服继风流。清溪流向楼前过，能与笙簧洗客愁。
杨氏听水轩
作者：宋禧
朝代：元
体裁：七言律诗

金沙溪上小轩开，静夜泉声为尔猜。仙子笙箫云里过，词人环佩月中来。紫烟目眩香炉顶，白浪魂惊滟滪堆。我爱幽人卧空谷，钧天在耳梦初回。
松云轩
作者：宋禧
朝代：元
体裁：七言律诗

幽人屋前多古松，松上白云知几重。苍苍寒色经年在，漠漠春阴尽日封。子规啼月许同宿，神龙作雨能相从。丈夫出处亦如此，山泽巢居恐未容。
枯木兰石图
作者：宋禧
朝代：元
体裁：七言绝句

洞庭木落怨湘娥，纫佩含情奈尔何。秋水不禁凉叶碧，花开斜日不须多。
柏山台
作者：宋禧
朝代：元
体裁：七言律诗

柏山胡氏有光辉，尔祖尚书近代稀。旧族子孙今散处，故乡丘壑岂忘归。壮年有暇亲黄卷，清昼无缘羡锦衣。树色岚光堂上满，先贤风采未相违。
桐湖八咏为王遁庵作 其一 看云楼
作者：宋禧
朝代：元
体裁：古风

孤云何处来，相对才咫尺。随风出山去，青天忽无迹。往来固无心，幽人候朝夕。高楼为徘徊，无使长相忆。
桐湖八咏为王遁庵作 其七 乳泉
作者：宋禧
朝代：元
体裁：古风

甘泉白胜乳，饮之可延年。老人慰饥渴，婴儿颜色鲜。福地天所秘，食饮非偶然。尘居就枯槁，令人思乳泉。
桐湖八咏为王遁庵作 其三 桃花坞
作者：宋禧
朝代：元
体裁：古风

东坞何所有，蔼蔼桃千株。花间挂锦服，石上留酒壶。乐土不易得，尘暗荆棘途。无谓武陵远，即此堪隐居。
桐湖八咏为王遁庵作 其二 兰谷
作者：宋禧
朝代：元
体裁：古风

中谷见芳草，令人忆沅湘。沅湘不可往，极目烟尘黄。独醒一何苦，佩服垂幽光。怀人千载下，楚越远相望。
桐湖八咏为王遁庵作 其五 菊径
作者：宋禧
朝代：元
体裁：古风

开径延故人，种菊娱晚节。抚运掇其英，天寒霜似雪。彭泽独何心，耿耿书岁月。摇落感时迈，孤芳慰人杰。
桐湖八咏为王遁庵作 其八 合涧桥
作者：宋禧
朝代：元
体裁：古风

石梁在山边，双涧此中合。清流本同源，白砾无污杂。朝暮度渔樵，车尘不相接。木客有时来，山童扫黄叶。
桐湖八咏为王遁庵作 其六 芙蓉堤
作者：宋禧
朝代：元
体裁：古风

澄澄山下水，粲粲芙蓉堤。翠幢杂绛节，秋色分云泥。缓步念脱屣，独立知扶藜。岂望衮衣至，可期凫舄来。
桐湖八咏为王遁庵作 其四 梧桐冈
作者：宋禧
朝代：元
体裁：古风

高冈生梧桐，西舍足避暑。白日变窈冥，清阴落悾户。洗砚金井泉，观文丹凤羽。翛然坐题诗，凉叶过朝雨。
梅川四咏·其一
作者：宋禧
朝代：元
体裁：五言绝句

黄牛高似马，百亩赖渠耕。谁送青丝鞚，骅骝带汝行。
梅川四咏·其三
作者：宋禧
朝代：元
体裁：五言绝句

海风吹野树，独鹘有时来。莫动梅花雪，天寒鸟雀哀。
梅川四咏·其二
作者：宋禧
朝代：元
体裁：五言绝句

小犬如猫小，花边扑草虫。南村多狡兔，芦苇暗秋风。
梅川四咏·其四
作者：宋禧
朝代：元
体裁：五言绝句

老鹤东楼立，何时渡海回。邻人都在眼，梅树有花开。
次毛进仁留题张氏书舍韵
作者：宋禧
朝代：元
体裁：五言律诗

步屧幽居近，论文畏友稀。春郊风落帽，晚渡水沾衣。对榻良宵坐，题诗逸兴飞。雨声生客闷，帆影待潮归。
次韵喜雨有作
作者：宋禧
朝代：元
体裁：七言律诗

夜来一雨足销忧，五月晴江露远洲。三日为霖还可拟，重梅应候未宜休。城中米价增连月，海角民生望有秋。僧舍出门同一饭，加餐知我此情不。
次韵庐陵王子让秋夜试院有作
作者：宋禧
朝代：元
体裁：古风

我日已去迈，不见秋叶红。明月昨夜满，白露下梧桐。殊方瘴疠地，文会逢数公。按图得骐骥，一笑凡马空。人事岂能必，取舍归苍穹。鸟啼庭前树，谁复知雌雄。晤歌在今夕，聚散皆浮踪。归途畏跋涉，皓首嗟飞蓬。
次韵徐性全同宿小山陈氏书楼有作
作者：宋禧
朝代：元
体裁：五言律诗

出郭天犹暖，登山兴独深。雨馀初衣褐，秋尽未闻砧。黄叶经过处，青灯故旧心。客楼频对榻，倡和有清吟。
次韵朱云巢游钟山有作
作者：宋禧
朝代：元
体裁：古风

有事汗青暇，羡君山水游。吾独阻衰疾，素兴徒绸缪。霞光日边近，树色云中幽。览胜属青眼，含情嗟白头。高怀既兼得，况历人事周。紬书金石富，倾盖簪缨稠。俛仰慨今古，直笔伸故侯。雄才固驰骋，馀力殊未休。啸歌寥廓际，天风洒清秋。先还我何乖，后往君久留。郁郁山气佳，滔滔江水流。新篇足讽咏，使我生远愁。
次韵滑先生六月十六日宴集乡校东斋有作
作者：宋禧
朝代：元
体裁：五言律诗

汗流聊解带，心定复垂绅。萧爽论文地，淹留避暑人。杖携桃竹旧，衣制芰荷新。共爱山翁醉，相过作近邻。
次韵王允昭游源山中夜宿有感
作者：宋禧
朝代：元
体裁：七言律诗

馀春红紫尚菲菲，访旧伤情故老稀。秉烛山林连夜宿，思家道路几人归。庞公采药知何往，杜老诛茅愿岂违。他日幽居山谷里，与君开户看云飞。
次韵赵德纯阻雨小山有作兼简徐性全并谢陈氏诸亲旧
作者：宋禧
朝代：元
体裁：七言律诗

云谷重来遇二公，故乡情合异乡中。高楼闻笛三秋尽，旧榻吟诗几夜同。短发飘飘浑欲落，深尊处处不愁空。独醒却负诸亲旧，听雨留连复听风。
正月十五夜赵鸣玉还郡城与予语别遂赋诗送之
作者：宋禧
朝代：元
体裁：七言律诗

新正泥泞出门迟，百感春愁只自知。送客正当明月夜，看灯不似少年时。冥鸿归路声何远，老骥征途志已衰。箫鼓城头偏惜别，图书船畔一吟诗。
正月廿八日偕白云长老过叶伯泰隐居
作者：宋禧
朝代：元
体裁：五言律诗

浦远春潮急，风高晚渡迟。同来非旧伴，一宿似前时。雨对高僧饭，花题病叟诗。新年行乐少，重过荅幽期。
毗陵卞孝子永清幼失其母于兵难求之十三年得见于龙河军营中而未遂迎养临川危先生为序其事今年秋予遇永清于闽出示其卷有感于中为赋诗一首
作者：宋禧
朝代：元
体裁：七言律诗

早失慈亲最可怜，周流兵甲十馀年。只期见面黄泉下，谁使惊心白日边。喜极还临大江哭，愁深未挽小车旋。平生情事终难了，孝行潜通咫尺天。
水竹轩
作者：宋禧
朝代：元
体裁：五言律诗

水竹都堪爱，幽居二美兼。晓光浮钓艇，秋色暗书帘。已有江湖兴，宁无雨露沾。我来闻好语，酒量为渠添。
浣花溪图
作者：宋禧
朝代：元
体裁：七言绝句

何人住向浣花溪，辟地无忧醉似泥。却怪桃源回首处，落花流水路还迷。
清明日过张与权书楼既为题唐玄宗击毬醉归图馀兴未已又赋五十六字
作者：宋禧
朝代：元
体裁：七言律诗

病翁日夜抱春愁，喜值清明出郭游。唐帝击毬看画卷，张生留客坐书楼。兴衰可见千年事，欢乐翻成四海忧。我为前修堕清泪，诸孙能忆曲江不。
游宿恭书记林居
作者：宋禧
朝代：元
体裁：古风

昨夜共宿野，返宿河水湄。翳翳夕阴下，密叶覆参差。山鹿下饮水，庭鸟来择枝。与子暂游止，晤语契深期。缁尘冒远道，静宇谐旷夷。榻外风雨至，秉烛为题诗。明发复缱绻，竟日衿风随。弦诵涤旅闷，子乐谅在斯。骤暄变凉候，春服又所宜。相视宇宙内，委顺尚何疑。
王山农画梅
作者：宋禧
朝代：元
体裁：七言绝句

山农作画爱梅花，身后声名擅一家。独倚寒村谁泯灭，吟诗空恨夕阳斜。
王生允承以其画像求诗像画古冠服手执书卷有抱琴者从其后于古槐之下游息焉盖其家有轩扁曰嘉树云
作者：宋禧
朝代：元
体裁：五言律诗

阴阴嘉树下，有此称家儿。冠服超流俗，琴书乐盛时。趋庭应有训，出户政多岐。念尔槐根立，清晨有所思。
用韵酬友人
作者：宋禧
朝代：元
体裁：古风

海隅足辟地，所慰得安居。时艰愧蔬食，矧敢讴无鱼。往来感故意，倡酬弦诵馀。言旋望城郭，肆志将焉如。
留赠诸葛仲华
作者：宋禧
朝代：元
体裁：七言律诗

去岁官船此往还，诗文曾许寸心间。官程今复经闽岭，驿舍相迎对越山。一饭情深分薄俸，片帆家近破愁颜。去官送别宁无语，只恐回辕野老攀。
留赠郭思贤
作者：宋禧
朝代：元
体裁：七言律诗

种树曾闻郭橐驼，钱唐赵郭业如何。名家汴水逾三世，治疾邯郸擅一科。旧岁客居频晤语，新秋药室再经过。暮年远向三山去，归对黄花为醉歌。
留题上虞陈处士皆山楼
作者：宋禧
朝代：元
体裁：七言律诗

老来厌住城郭中，眼暗车尘千丈红。十日看山坐西阁，半春多雨怕东风。榻移更觉陈蕃好，赋就那知宋玉工。夜对青莲须秉烛，明朝有约遍溪东。
留题叠嶂楼
作者：宋禧
朝代：元
体裁：七言绝句

叠嶂楼前山水佳，梅花开处有桃花。我来借得渔郎棹，春夜题诗处士家。
留题叶氏隐居
作者：宋禧
朝代：元
体裁：七言律诗

生来两过竹山渡，早岁经今已暮年。黄认橘林寒雪后，白知梅蕊暖风前。麻鞋屡约通家旧，草阁幽居觉尔贤。作伴岂知江海客，为谁激烈酒樽边。
留题岑氏隐居
作者：宋禧
朝代：元
体裁：七言律诗

白头两度过三山，三宿西峰紫翠间。明月再圆潮满海，寒鸡乱叫石当关。论文半夜新知乐，斋佛残年老子闲。榻下诸郎总清秀，云中丹桂许人攀。
留题张德言书舍
作者：宋禧
朝代：元
体裁：五言律诗

连日勤相过，宁知曲径迂。雨中春剪韭，饭后夜投壶。巾屦缁尘外，琴书碧海隅。竹林逢二阮，古意慰狂夫。
留题鼓山丈室
作者：宋禧
朝代：元
体裁：七言律诗

棘闱半月闭秋暑，岩寺几程登暮云。胜地江山兵后见，高天风雨客边闻。送师东海新春别，秉烛南州静夜分。宾主三生端有契，灵源重会读吾文。
留饮汪尚志成趣轩
作者：宋禧
朝代：元
体裁：七言律诗

城东门外步晴晖，柳絮无情作雪飞。好客儿郎留午宴，看花今日送春归。霓裳自爱荼蘼好，云锦谁怜芍药稀。念尔通家今再世，岁时欢会莫相违。
瘦马图
作者：宋禧
朝代：元
体裁：五言绝句

骏骨由来瘦，天西耐苦寒。长安看花去，谁为备金鞍。
白云轩
作者：宋禧
朝代：元
体裁：七言律诗

小斋素壁积霜雪，虚窗恍惚含白云。西山朝气出龙窟，北海秋阴来鹤群。在舍双亲何太喜，检书一榻有谁分。东家爱尔书声好，云里吹笙不足闻。
眉山王氏云林书舍
作者：宋禧
朝代：元
体裁：七言律诗

我爱云林事事幽，况闻书屋住溪头。春天气暖蛟龙雨，月夜阴凉翡翠楼。作赋岂无攀桂客，卜邻曾有种瓜侯。梦中白发空经过，何日溪边泊钓舟。
看云楼
作者：宋禧
朝代：元
体裁：七言律诗

高楼海上看云飞，有弟仙游竟不归。夜雨鸡鸣曾共被，秋天雁过为沾衣。杜陵生别情何异，康乐清吟梦不违。还胜思亲太行客，朝朝綵服在庭闱。
秋怀十首·其一
作者：宋禧
朝代：元
体裁：五言律诗

枕上怜衰朽，江边遣寂寥。绿杨临水立，黄叶带风飘。扇去清秋雨，帆回落景潮。凉襟何日遂，愁思暂时消。
秋怀十首·其七
作者：宋禧
朝代：元
体裁：五言律诗

舟楫何增价，衰翁访旧难。只嫌前路远，转失向时欢。酒满金波瓮，瓜寒玉露盘。梅川胡老子，秋夜几相看。
秋怀十首·其三
作者：宋禧
朝代：元
体裁：五言律诗

秋半江城里，砧声夜不闻。衣裳虽未换，机杼岂无分。暑枕留冰簟，寒闺惜布裙。萧萧桑叶畔，谁与倚斜曛。
秋怀十首·其九
作者：宋禧
朝代：元
体裁：五言律诗

烛湖秋雨过，山阁定清凉。发为高僧白，尘兼落照黄。老怀同阅世，空境更联床。有约酬花月，良宵意不忘。
秋怀十首·其二
作者：宋禧
朝代：元
体裁：五言律诗

往事随尘梦，新愁对物华。暮年身少药，秋暑眼添花。剥落风前枣，荒凉雨后瓜。相逢皆此况，慰意野人家。
秋怀十首·其五
作者：宋禧
朝代：元
体裁：五言律诗

秋热愁无雨，秋凉雨复愁。衣单惊夜半，屋漏听床头。且得山家乐，还看地利收。吾生聊自遣，有计补冬裘。
秋怀十首·其八
作者：宋禧
朝代：元
体裁：五言律诗

怜才心独苦，恨别泪频流。又报吹笙客，将为跨鹤游。鸣琴山水夜，下榻竹梧秋。头白贪来往，谁能为我留。
秋怀十首·其六
作者：宋禧
朝代：元
体裁：五言律诗

海角思相赠，濠梁阻数陪。十年袍可补，千里客难回。范叔寒如旧，王郎醉必哀。高秋频送目，鸿雁几时来。
秋怀十首·其十
作者：宋禧
朝代：元
体裁：五言律诗

晚岁情偏切，英才遇亦稀。岂知麟在野，翻使泪沾衣。东阁朝相候，南塘晚共归。传经今已矣，此事与心违。
秋怀十首·其四
作者：宋禧
朝代：元
体裁：五言律诗

閒暇多高谊，艰难有俗情。水深鱼始乐，林尽鸟须惊。邂逅非吾事，盈虚任此生。已知齐物我，渐觉一身轻。
秋日过郁仁斋翠深轩与顾山人夜坐有作
作者：宋禧
朝代：元
体裁：七言律诗

风霜高洁暮秋天，谁住红林白水边。爱画能留吴下客，过门为治越中船。叶垂山果胭脂重，石出溪毛翡翠鲜。底忆桃源深处宿，楼台春夜对花眠。
秋热叹二首·其一
作者：宋禧
朝代：元
体裁：古风

秋序已云深，秋暑何太炽。衰朽心益烦，常望风雨至。风雨杳无期，烈日彻厚地。白露夜未晞，悾壁贮炎气。恨无松桂林，移榻一假寐。老疾将焉违，辗转发长喟。
秋热叹二首·其二
作者：宋禧
朝代：元
体裁：古风

去岁度闽岭，暑途犹可禁。行舟溪水驿，解带榕树林。宿疾不复作，亦足纾忧心。今去闽岭远，秋阳何烁金。疫□起乘热，穷苦谁能任。矫首望云汉，沉吟复沉吟。
秦川八咏为王景善作 其一 桃源
作者：宋禧
朝代：元
体裁：五言绝句

花暗疑无路，波明看有天。随风红雨暖，吹落钓鱼船。
秦川八咏为王景善作 其七 桐轩
作者：宋禧
朝代：元
体裁：五言绝句

凉叶窗前覆，新诗坐处题。照来蟾兔影，须见凤凰栖。
秦川八咏为王景善作 其三 竹坡
作者：宋禧
朝代：元
体裁：五言绝句

地暖冬生笋，厨烟晓作羹。慈亲年百岁，三径昔曾行。
秦川八咏为王景善作 其二 柳桥
作者：宋禧
朝代：元
体裁：五言绝句

垂叶巢莺处，飞花渡水时。画栏人独立，吟得送春诗。
秦川八咏为王景善作 其五 药阑
作者：宋禧
朝代：元
体裁：五言绝句

多种医家草，常怀济物心。当阶偏爱护，鸡犬不能侵。
秦川八咏为王景善作 其八 芸窗
作者：宋禧
朝代：元
体裁：五言绝句

书卷驱春蠹，灯花语晓鸡。儿孙深院里，好学忆青藜。
秦川八咏为王景善作 其六 橘圃
作者：宋禧
朝代：元
体裁：五言绝句

谁种江陵树，看来趣不同。此中知有乐，对奕候仙翁。